Ulaon ni Apostel 20 | Bibel online |Terjemahan Dunia Baru\n20 Dung salpu na gaor i, dijou si Paulus ma angka sisean i. Dipatogu ibana ma nasida jala dipaboa ma na naeng laho nama ibana. Dung i, borhat ma ibana tu Makedonia. 2 Didalani ibana ma angka luat na disi jala dilehon ibana ma angka poda laho patoguhon angka sisean. Dung i sahat ma ibana di Junani. 3 Saleleng tolu bulan ma ibana disi. Alai tingki naeng markapal ibana tu Siria, dibege ibana ma sangkap ni halak Jahudi laho mambunu ibana. Alani i diputushon ma asa mamolus sian Makedonia ibana laho mulak. 4 Didongani si Sopater anak ni si Pirus na sian Berea do ibana, si Aristarkus dohot si Sekundus na sian Tessalonik, si Gayus na sian Derbe, si Timoteus, jala si Tikikus dohot si Tropimus na sian Provinsi Asia. 5 Parjolo ma nasida borhat jala dipaima ma hami di Troas. 6 Alai dung salpu Perayaan Roti na So Marragi, markapal ma hami sian Pilippi. Dung lima ari di pardalanan, pajumpang ma hami dohot nasida di Troas jala pitu ari ma hami disi. 7 Di ari parjolo di minggu i, tingki marpungu hami laho mangan, mulai ma si Paulus mangkatai tu nasida. Jala torus do ibana mangkatai sahat tu tonga borngin, ala naeng borhat nama ibana marsogotna i. 8 Godang do lampu dipagalak di kamar parginjang inganannami marpungu i. 9 Adong ma sahalak doli-doli na margoar si Eutikus na hundul di jandela. Tingki mangkatai dope si Paulus, mondok-ondok ma ibana laos tarpodom. Gabe madabu ma ibana sian tingkat tolu jala nunga mate ibana tingki diangkat. 10 Dung i turun ma si Paulus. Manungkap ma ibana di atas ni doli-doli i jala dihaol, didok ma, “Unang pola marsak hamu, nunga mangolu ibana muse.” 11 Dung i nangkok ma si Paulus muse tu ginjang jala mulai ma nasida mangan.* Ditorushon ibana ma muse mangkatai sahat tu manogotna. Dung i borhat ma ibana. 12 Mangolu do doli-doli i diboan nasida mulak jala mansai las do roha ni nasida. 13 Parjolo ma hami nangkok tu kapal jala borhat tu Asos. Alai mardalan pat do si Paulus tusi. Sian i ma boanonnami si Paulus markapal songon tudu-tudu na pinaboana tu hami. 14 Dung didapothon ibana hami di Asos, rap ma hami markapal jala borhat tu Metilene. 15 Marsogotna i, torus ma hami markapal jala sahat di bariba ni Pulo Kios. Marsogotna i so ma hami satongkin di Samos jala marsogotna i muse sahat ma hami di Miletus. 16 Nunga ditontuhon si Paulus asa torus hami markapal so pola maradian di Epesus, asa unang pola habis tingki di Provinsi Asia. Ai naeng hatop ibana sahat tu Jerusalem, molo boi andorang so Perayaan Pentakosta. 17 Alai sian Miletus, disuru si Paulus ma halak tu Epesus manjou angka sintua na di huria i. 18 Dung sahat nasida, didok si Paulus ma, “Tangkas do diboto hamu songon dia ngolungku di tonga-tongamuna mulai sian na sahat ahu di Provinsi Asia on. 19 Marhobas do ahu tu Tuhan* i songon hatoban, mardongan serep ni roha dohot ilu-ilu jala manaon hasusaan alani sangkap ni halak Jahudi na jahat. 20 Nang pe songon i, ndang hea hutahan diringku laho paboahon angka na denggan tu hamu, manang laho mangajari hamu di jolo ni natorop dohot sian jabu tu jabu. 21 Alai tangkas do hupaboa tu halak Jahudi dohot tu halak Junani na ingkon marhamubaon nasida, manomba Debata jala porsea tu Tuanta Jesus. 22 Alani panogu-noguon ni tondi parbadia, borhat nama ahu saonari tu Jerusalem, nang pe ndang huboto manang aha na laho masa tu ahu disi. 23 Sian kota tu kota, nunga mulak-ulak dipaboa tu ahu marhite tondi parbadia naung dipaima hurungan dohot hasusaan i ahu. 24 Nang pe songon i ndang huetong ringkot ngolungku, asal ma boi hupaujung langkangki dohot ulaon na hujalo sian Tuan Jesus, i ma paboahon barita na uli taringot tu asi ni roha ni Debata na mansai balga i. 25 “Huboto do, sude hamu naung mambege barita Harajaon i sian ahu, ndang na laho idaonmuna be bohingku. 26 Alani i, hujou do hamu sadari on asa gabe saksi, patuduhon naung ias ahu sian mudar ni sude jolma. 27 Ai ndang hea hutahan diringku laho paboahon tu hamu sude sangkap ni Debata. 28 Parrohahon hamu ma dirimuna dohot sude punguan i. Ai nunga dipillit hamu marhite tondi parbadia gabe pangaradoti di nasida. Parmahani hamu ma huria ni Debata naung ditobus marhite mudar ni Anakna. 29 Huboto do, dung laho ahu ro ma angka serigala na jahat sian tonga-tongamuna. Jala kejam do nasida tu punguan i. 30 Jala sian tonga-tongamuna adong ma na mangajarhon ajaran na so sintong, asa gabe mandao angka sisean i sian punguan i jala mangihuthon nasida. 31 “Alani i jaga ma hamu. Jala ingot hamu ma, saleleng tolu taon ahu mangajari hamu ganup marsada-sada arian nang borngin mardongan ilu-ilu. 32 Saonari pe, hupasahat ma hamu tu Debata dohot tu barita asi ni rohana na mansai balga i, i ma barita na mambahen hamu togu jala na mambahen hamu mandapot pasu-pasu rap dohot sude halak na badia. 33 Ndang hea dipangido rohangku perak manang mas, manang pangkean sian manang ise pe. 34 Diboto hamu do, marhite tanganku sandiri do huulahon ulaonku laho paradehon na porlu di ahu dohot na porlu di angka halak na rap dohot ahu. 35 Hupatuduhon do sitiruon tu hamu marhite ringgas karejo songon naung hubahen on, ingkon urupanmuna do na gale. Ingot hamu ma hata ni Tuan Jesus na mandok, ‘Umlas* do roha ni halak na mangalehon sian na manjalo.’” 36 Dung sae didok si Paulus sudena i, marsinggang ma ibana rap dohot nasida sude jala martangiang. 37 Tumatangis ma nasida sude, dihaol jala diumma nasida ma si Paulus. 38 Mansai lungun ma roha ni nasida tarlumobi ala didok si Paulus na so idaon ni nasida be ibana. Dung i ditaruhon nasida ma ibana tu kapal.\n^ As. “diponggoli ma roti i”.\n^ Manang boi do “Tuan”. Di bahasa Junani Kyrios. Ida di Kamus.\n^ Manang “Martuaan”.


1 Tawarikh 22 (TOBA)\nI. Dipillit si Daud pardegean i bahen hajongjongan ni joro, jala dipapungupungu hian angka parhau tusi 1-5. II. Dipajuju ia si Salomo pajongjong joro i 6-16. III. Diapoi angka induk manolongi ibana 17-19.\n1(I.) Dung i didok si Daud ma: Ingkon dison do hajongjongan ni joro ni Debata Jahowa, jala langgatanon bahen pamelean ni pelean situtungon di Israel.\n2Dung i didokkon si Daud ma ingkon marpungu sude halak paisolat, angka na di tano Israel, jala dipadiri hian halak pandakdak batu, asa didakdak batu angka na martulis, laho paulihon joro ni Debata.\n3Tole bosi mansai godang diparade si Daud hian bahen labang padomuhon papan bahen hinsuhinsu dohot bahen panggomal, tole tombaga mansai godang, pola ndang dapot timbangan boratna.\n4Tole angka hau Ares ndang habilangan godangna; ai mansai godang hau Ares diboan halak Sidon dohot Tirus tu si Daud.\n5Ai ninna roha ni si Daud do: Ia si Salomo anakki bajar dope jala sorta; alai anggo joro sipaulion di Jahowa, ingkon balga situtu bahenon, asa timbul Goarna dohot hamuliaonna di sandok tano on; dibahen i ingkon paradeonku hian tusi. Jadi mansai godang hian diparade si Daud tagan so mate dope ibana.\n6(II.) Dung i dijou ma si Salomo anakna i, jala didok tu ibana pajongjongonna sada joro di Jahowa, Debata ni Israel.\n7Jadi didok si Daud ma tu si Salomo: Ale anaha, disangkap rohangku do nian naeng pajongjong sada joro di Goar ni Jahowa, Debatangku.\n8Hape ro hata ni Jahowa mandok tu ahu: Nunga mansai godang mudar didurushon ho, jala nunga dihasuhuthon ho hamusuon angka na bolon; dibahen i ndang jadi anggo ho pajongjong sada joro di Goarhu, ala godang mudar nidurushonmu tu tano di adopanku.\n9Ida ma, ingkon tubu di ho sada anak, ibana gabe sada baoa hadameon, ai mardame ibana bahenonku maradophon saluhut musuna humaliang; dibahen i ingkon si Salomo goarna bahenon; ai hadameon dohot hasonangan lehononku tu Israel saleleng mangolu ibana.\n10Ingkon ibana pajongjong sada joro di Goarhu; jala ingkon gabe anakku ibana, jala Ahu gabe amana, jala pahotonku do habangsa ni harajaonna gumomgom Israel ro di saleleng ni lelengna.\n11On pe, ale anaha, sai na donganan ni Jahowa do ho, jala tumpahanna ho mardohar, asa paulionmu joro ni Jahowa, Debatam, songon naung pinarbagabagana hian taringot tu ho.\n12Sai na lehonon ni Jahowa tu ho hapistaran dohot panimbangon pasauthon parentana tu ho gumomgom Israel, asa radotanmu patik ni Jahowa, Debatam.\n13Tongon tahe, sai na martua do ho, molo diringkoti roham mangulahon patik dohot uhum, angka na tinonahon ni Jahowa tu si Musa, ingoton ni halak Israel. Antong pir ma tondim jala marsihohot, unang ho mabiar jala unang tahuton roham!\n14Jala ida ma, di bagasan hasusaan pe ahu na sai laon, nunga huparade hian di joro ni Jahowa saratus ribu talenta sere, jala sajuta talenta perak; ianggo tombaga dohot bosi ndang dapot timbangon dibahen hinagodangna; tole angka parhau dohot batu nunga huparade, ingkon tambaonmu dope tusi.\n15Angkup ni mansai torop angka tungkang di ho, angka pandakdak batu, angka tungkang batu dohot tungkang hau dohot torop halak na pande di ulaon marragamragam.\n16Taringot tu sere, perak, tombaga dohot bosi ndang habilangan godangna. Tole, hehe ma ho jala ulahon, sai donganan ni Jahowa do ho!\n17(III.) Dung i didokkon si Daud ma saluhut induk ni Israel, asa ditolongi nasida si Salomo anakna i, ninna ma:\n18Nda Jahowa, Debatamuna mandongani hamu, jala mardame hamu humaliang dibahen? Ai nunga pola dipasahat Ibana angka isi ni tano i tu bagasan tanganku, jala nunga patu tano i di adopan ni Jahowa dohot di adopan ni bangsona.\n19Antong padiri hamu ma rohamuna dohot hosamuna mangalului Jahowa, Debatamuna i! Jala hehe ma hamu laho paulihon inganan na badia di Jahowa, Debatamuna i, asa masuk binoan poti parpadanan ni Jahowa, dohot ulaula ni Debata, angka na badia i tu bagasan joro sipaulion di Goar ni Jahowa.


Epesus 4 | Bibel online |Terjemahan Dunia Baru\nMarsada di bagasan daging ni Kristus (1-16)\nAngka halak na gabe silehon-lehonna (8)\nPangalaho na leleng dohot pangalaho na imbaru (17-32)\n4 Ahu na dipenjarahon alani Tuan i hupangido ma tu hamu, patuduhon ma sian parangemuna naung tarjou hamu. 2 Martoruk ni roha ma hamu, marlambok ni roha, sabar, jala masihaholongan asa boi sabar tu na asing. 3 Tongtong ma hamu marsada jala mardame songon na nilehon ni tondi parbadia i. 4 Ai sada do daging i jala sada do nang tondi parbadia i. Songon i do nang hamu dijou tu pangkirimon na sasada i. 5 Sada do Tuan, sada do haporseaon, sada do pandidion, 6 sada do Debata dohot Ama di saluhutna, na mangarajai saluhutna dohot na mangula marhite saluhutna jala di bagasan saluhutna. 7 Sude do hita manjalo asi ni roha na mansai balga i hombar tu silehon-lehon ni Kristus i. 8 Ai didok do, “Tingki nangkok ibana tu ginjang, diboan ibana do angka halak na tarhurung jala nasida ma na gabe silehon-lehonna.” 9 Jala molo didok, “nangkok ibana”, nda on patuduhon naung turun ibana tu inganan na di toru, i ma tano on? 10 Ibana naung turun laos ibana do na nangkok tu inganan na dao tumimbo sian saluhut langit, asa boi pasautonna saluhutna. 11 Deba silehon-lehonna i gabe apostel, deba gabe panurirang, deba gabe parbarita na uli, deba gabe parmahan, jala deba gabe guru. 12 Nasida ma na pature-turehon angka na badia i, na marhobas tu na asing, jala na patoguhon daging ni Kristus 13 sahat tu na marsada hita sude di bagasan haporseaon dohot parbinotoan na bagas taringot tu Anak ni Debata. Dung i gabe togu ma hita songon Kristus i. 14 Alani i, unang be hamu songon dakdanak jala holan mangihuthon ajaran ni angka halak na manipu marhite mangoto-otoi. Asa unang gabe songon kapal na diboan galumbang jala na niullus ni alogo hamu. 15 Alai hatahon ma na sintong, masihaholongan ma, jala lam togu ma di saluhutna songon Kristus pamimpinta* i. 16 Ai ibana do na mambahen marsada saluhut daging i jala na mambahen ganup urat i masiurupan laho mangalehon na dihaporluhon. Molo denggan ganup bagian mangulahon ulaonna be, gabe lam magodang ma daging i di bagasan holong. 17 Hudok ma tu hamu jala hujujui ma hamu di bagasan goar ni Tuan i, asa unang diihuthon hamu be pangalaho ni angka bangso. Ai holan angka na so marguna do dipingkiri nasida. 18 Ndang adong na manogu-nogu roha ni nasida jala pulik do nasida sian hangoluan na nilehon ni Debata. Ai ndang olo nasida mananda Debata jala jogal do roha ni nasida. 19 Ndang adong aturan di ngolu ni nasida, diulahon do ulaon ni halak na so umboto ila,* jala ndang marnasae nasida mangulahon angka ulaon na ramun.* 20 Alai nunga diparsiajari hamu, ndang songon i Kristus i. 21 Ai nunga diajarhon Jesus na sintong tu hamu. Molo ditangihon hamu ibana jala olo hamu marsiajar sian ibana, tangkas ma botoonmuna angka on. 22 Nunga diajarhon tu hamu asa mananggalhon pangalahomuna na leleng, i ma angka na niulahonmuna najolo. Ai nunga sega be pangalahomuna dibahen giot-giot ni daging. 23 Naeng ma dipaimbaru roha dohot pingkiranmuna, 24 jala pangke hamu ma pangalaho na imbaru hombar tu lomo ni roha ni Debata mangihuthon hasintongan dohot roha na marsihohot. 25 Ala ndang olo be hamu margabus, ganup ma halak mangkatahon na sintong tu donganna, ai rap daging ni Kristus i do hita. 26 Molo muruk hamu, unang ma sanga mardosa. Unang ma muruk hamu sadari manipat.* 27 Unang ma lehon tingki* tu Sibolis. 28 Molo panangko ibana najolo, unang be manangko. Alai ringgas ma ibana mangulahon karejo na denggan, asa boi urupanna halak na ingkon siurupan. 29 Unang ma kaluar sian pamanganmuna angka hata na roa. Alai hatahon ma na denggan laho patoguhon na asing, asa marlaba tu angka na manangihon. 30 Unang ma gabe lungun roha ni Debata* dibahen hamu. Ai nunga dimeterai Ibana hamu marhite tobusan di ari haluaon i. 31 Bolongkon hamu ma sian dirimuna sogo ni roha, muruk, rimas, songgak-songgak dohot angka hata na mangaleai na mambahen hansit roha ni na asing. 32 Alai burju ma hamu tu na asing, marasi ni roha, jala rade manalpuhon hasalaan ni donganmuna songon Debata na rade manalpuhon hasalaanmuna marhite Kristus i.\n^ As. “ulu”.\n^ Di bahasa Junani aselgeia. Ida di Kamus.\n^ Manang “sahat tu na bonom mata ni ari”.\n^ Manang “inganan”.\n^ Manang “Unang ma lungun tondi parbadia ni Debata”.


ROM 16 - BIBLE & BUKU ENDE ONLINE\n16:1 Hupasahat ma tu hamu ibotonta si Poibe, pangurupi di huria Kenkrea.\n16:2 Jangkon hamu ma nasida marhitehite Tuhan i, songon na tama di angka na badia, jala urupi hamu ma nasida di nasa ulaon, jumpa ringkot urupan. Ai naung gabe pangurupi nasida di torop halak, nang di ahu pe.\n16:3 Tabingku di si Priska dohot Akuila, angka donganku pangula di bagasan Kristus Jesus.\n16:4 Diseahon nasida do hosanasida humongkop ahu; gabe ndada holan ahu mandok mauliate tu nasida, tung saluhut huria na sian sipelebegu do.\n16:5 Tabingku nang di punguan na di bagasnasida, Tabingku di si Epenetus, haholonganki, patumonaan ni huria ni Kristus di Asia.\n16:6 Tabingku di si Maria na mangkalojahon hamu.\n16:7 Tabingku di si Andronikus dohot di si Junias, angka donganku samarga, donganku tarhurung; denggan do baritanasida di angka apostel jala na jumolo nasida di Kristus asa ahu.\n16:8 Tabingku di si Ampliatus, na huhaholongi di bagasan Tuhan i.\n16:9 Tabingku di si Urbanus, donganta di bagasan Kristus, songon i di si Stakis, haholonganki.\n16:10 Tabingku di si Apelles, naung tau nidapot di Kristus. Tabingku ma di angka dongan sabagas ni si Aristobulus.\n16:11 Tabingku di si Herodion, donganku samarga, Tabingku di dongan sajabu ni si Narkissus, angka na di bagasan Tuhan i.\n16:12 Tabingku di si Tripena dohot Triposa, angka na olo loja humongkop Tuhan i. Tabingku di si Persis, haholongan i, naung olo loja situtu humongkop Tuhan i.\n16:13 Tabingku di si Rupus, na pinillit ni Tuhan i, songon i di inangna, na songon ina di ahu.\n16:14 Tabingku di si Asinkritus, Plegon, Hermes, Patrobas, Hermes, nang di angka dongan na rap dohot nasida.\n16:15 Tabingku di si Polologus, si Julia, Nerius ro di ibotona i, di si Olimpas dohot di sude dongannasida na badia i.\n16:16 Masitabian ma hamu huhut masiummaan di bagasan habadiaon! Sahat ma tabi ni sude angka huria ni Kristus tu hamuna!\n16:17 Huapoi ma hamu angka dongan: Jagahon hamu ma angka na mambingkasi parsalisian dohot pargasipan mangalo poda naung ginuruhonmuna, jala pasiding hamu ma nasida.\n16:18 Ai ndada Tuhanta Kristus dioloi nasida, butuhanasida do; jala dipaotooto nasida do angka na so umboto hajahaton, marhitehite hatanasida na uli jala na tabo di pinggol.\n16:19 Ai nunga tarbarita pangoloionmuna tu saluhutna, i do halalas ni rohangku di hamuna; alai naeng ma di rohangku marbisuk tu na denggan hamu, polin pasidingkon na roa.\n16:20 Alai tibu ma rosahan ni Debata Pardame i sibolis i tutoru ni patmuna. Didongani asi ni roha ni Tuhanta Jesus ma hamuna!\n16:21 Manongos tabi tu hamu si Timoteus, donganku pangula, songon i si Lucius, Jason, Sosipater, angka donganku samarga.\n16:22 Mandok tabi di hamu di bagasan Tuhan i, ahu si Tertius na manurathon surat on.\n16:23 Mandok tabi di hamu si Gayus na manamuei ahu ro di sandok huria i, songon i si Erastus hasahatan ni hepeng ni huta i, dohot si Kuartus dongan i.\n16:24 (Didongani asi ni roha ni Tuhanta Jesus Kristus ma hamusudena! Amen.)\n16:25 Alai hasangapon ma di Debata na tuk margogoihon hamu, hombar tu barita na uli na hubaritahon dohot jamita ni Jesus Kristus. I ma hasimoon naung dipaullop, dung jolo ditabunihon sian na robi.\n16:26 I ma dipapatar nuaeng marhite sian surat ni angka panurirang mangihuthon tona ni Debata na manongtong i, jala dipabotohon tu saluhut bangso, asa dioloi be porsea.\n16:27 Di Ibana, Parbisuk mamunjung i, ma hasangapon marhitehite Kristus ro di salelenglelengna! Amen.


Joh 2 | `SLL | STEP | Ena hamen haung sutani molere, Galili probins Kena oo malgi yal ta al hon ingwi.\na( Eks 12:1-27)\nb( Sam 69:9)\nYal ta Kena malgi al hon ingwo ha\n1 Ena hamen haung sutani molere, Galili probins Kena oo malgi yal ta al hon ingwi. 2 Ingwo gin iwe, Yisas ire, aang ire, gamahobo ire dire, al hon ingwo oo malgi di aulungure pi momingi. 3 Pi momingere, nir wain nominga wai sungwi. Simia al Maria Yisas aki di tenama dire yu ditongwi, “Nir wain para wai sungwo yawe.” 4 Dimba Yisas yu ditongwi, “Alhuno, ni hani ta paikimia, na nan hana pamia. Talhan hobang molia i tibi olalga haung olo molkiwa.” 5 Dungure aang honagi ari hobi yu ditongwi, “Yal i ha ta di ni tenangwo irai, ni arihobi wine ol to,” dungwi.\n6 Ena Yuda arihobi iwe, krehaman ha dungwo wine ole bigi moni sire sire ongwo ganba mulu sin bir weni ana hol pai muru hol pai taniga ire, nir eti lita honangwo kunung benangwo mere dimia. 7 Dungure Yisas honagi yalhobi yu ditongwi, “Nir hol ire unana po.” Dungure arihobi mugu migi tau ire pire, hol i ure, garu di mugu bir ala olungure, mulungwi. 8 Mulungure Yisas yalhobi yu ditongwi, “Tau tule ire pire, homena ebir si mongwo yal i to.” Dungure tule tongwi. 9 Tongure homena ebir sungwo yal i obilga tima ne pimba, nir wain houng pangwi. Pamia yal i nir wain ta inangwo hankiraya, makena ime di pungwi. Pimba, honagi ari nir hongwo hobi nin haya han pa dungwi. 10 Homena ebir sungwo yal iwe, al ingwo yal i gala dire yu ditongwi, “Nir wain wai dungwo homa tomia, ari hobi ne pisole mongure emgi ari hobi gogo nongwo haung wain nigi dongwo tongwo nomia. Nomba, ni wain nir wai weni dungwo i kul si ere mole, emgi i tibi olinga nere wai piminge.”\n11 Ena Yisas gir migi mongwo haung ya moni mol i ungwo ungwo, ari molere, Galili probins Kena oo malgi yal ta al ingwo gin iwe, tal guma hon dongwo i hongebe weni ongure, arihobi hangwi. Hangure God Yisas yulang tongwo i, i tibi olungure, na gamna hobi hanere Yisas pir tomingi.\n12 Ena habang gin i wai sungure, Yisas ire, aang ire, ebering hobo ire, gamahobo ire dire, ere Kapaneam omingi. Pire habang tau pare momingi.\nHa maing oo ala ari bona gana moni honagi ongure Yisas hobang si tongwo ha\n(Mat 21:12-13, Mak 11:15-17, Luk 19:45-46)\n13 Ena Yuda ari erin haung u mala ongwi. Erin iwe, hongebe Isrel arihobi Isip pai mongure, God wang homini para muru si gonamba, han uning sungwo i erin u tibi ongure nomani si pire erin momingi. a Molere Yisas kina ere Yerusalem malgi omingi. 14 Pire hamingere ha maing oo bir ala i yal tau kun bulamahau, sipi sipi, hahoba maket ere moni bol ingure, te yal tau moni sanesi ongwo hobi bol bani mongure haminia. 15 Hamingere Yisas han ta gwa sire hau hobi si doling i maini olungwi. Olere moni sanesi ongwo hobi bol a sinaa dire moni kina siru di manbi olungwi. 16 Olere bisnisi ongwo hobi yu ditongwi, “Hahoba maket enga hobi iwe, ire ere pio. Ni yalhobi Nabe oo ala i ongere, u stua meri omia yu olkio.” 17 Dungure na gamnahobo i ha maing buku ala i ta yu pamiraya dire nomani si pimingi, “O God ni oon i kene onangure mama weni dinama dire na nega dire ol moliwa.” b\n18 Ena Yuda ari hobi Yisas tal ongwo i hanere yu ditongwi, “Ni yulang na tongure honagi oliwa dingiwe, tal guma hon ta i tibi olanga hanere, o, ha pangwo dinua, dinaminba?” 19 Dungure Yisas yu ditongwi, “Ni yalhobi God oong i tule olingere na ari habang sui tai dire gintani keralua.” 20 Dungure yalhobi yu ditongwi, “Ha maing oo iwe, me erin kun oo po pela ten sikis ke wai sungwo dimia, ni tule olere, ari habang sui tai dire gintani hon keralua dino?” 21 Dimba Yisas ha maing oo han dungwo iwe, nin gaung yone i ha maing oo bani di bongwi. 22 Bomia emgi God yulagi engwo bani nin aki di imia. Ingwo gin iwe, na gamna hobi han po sire, Yisas ha maing buku kina homa ha di tani engwo irai hon nomani si pimingi.\nYisas ari para weni molpai ongwo maing han po sungwo ha\n23 Ena erin habang i Yisas Yerusalem malgi molere, tal guma hon dongwo maing maing ongure, ari miki weni hangwi. Hanere pir tere haang a i si wangwi. 24 Wamba Yisas ari hobi nomani si pungwo meri han po sire, han gogo dangwi. 25 Ari hobi yong miling sina i nomani si pungwo meri yal ta ha wai ol tenamba, Yisas nin han po sungwi.


JESAYA 38 - BIBLE & BUKU ENDE ONLINE\n38:1 Di angka ari uju i marsahit ma si Hiskia matemate ne. Jadi ro ma manopot ibana panurirang Jesaya, anak ni si Amos, jala didok mandok ibana: Songon on do hata ni Jahowa: Pature ma bogasmu, ai na mate ma ho, ndang tagamon mangolu be.\n38:2 Dung i dipahusor si Hiskia ma bohina dompak dorpi jala martangiang tu Jahowa.\n38:3 Jala didok ma: O ale Jahowa, sai ingot ma na marpangalaho i ahu di jolom di bagasan hasintongan dohot di punia ni roha, jala hubahen na denggan di adopan ni bohim, huhut tumatangis situtu si Hiskia.\n38:4 Jadi ro ma hata ni Jahowa tu si Jesaya songon on:\n38:5 Laho ma ho jala dok tu si Hiskia, songon on do hata ni Jahowa Debata ni si Daud ompumi: Nunga hutangihon tangiangmi, nunga huida partangisonmi. Ida ma, ambaanku ma tu angka ariarim sampululima taonnari.\n38:6 Jala paluaonku ma ho dohot huta on sian tangan ni raja ni Assur, jala ondinganku do huta on.\n38:7 Jala on ma partinandaan di ho sian Jahowa, paboa pasauton ni Jahowa hata naung nidokna i.\n38:8 Ida ma, paulahonku ma halinu ni angka gurat, naung mijur di jom ni si Ahas, binahen ni mata ni ari tu pudi sampulu gurat. Jadi mulak ma halinu ni mata ni ari sampulu gurat di tudutudu naung mijur i.\n38:9 On do surat pujipujian ni si Hiskia, raja sian Juda, dung na marsahit ibana gabe malum muse sian sahitna i.\n38:10 Ningku do di parsitongaan ni angka ariaringku: Na laho ma ahu tumopot angka bahal ni banuatoru; nunga diorui pasipasi ni taontaonku.\n38:11 Ningku do, ndang be idaonku Jahowa di tano ni halak na mangolu i, ndang be tailihononku jolma rap dohot angka isi ni portibi on.\n38:12 Nunga maloha ingananku, jala munsat sian ahu songon undungundung ni parmahan; nunga hutostos ngolungku songon halak partonun, nunga digotap ibana ahu sian tali; sun ma adamhu dibahen ho sadari saborngin.\n38:13 Mangkirim ahu sahat ro di manogotna i; hape songon singa do ibana mamonggolhon nasa holiholingku; sun do adamhu dibahen ho sadari saborngin.\n38:14 Songon leangleang ahu marngingikngingik, marlangak songon onggang, marturtu songon anduhur, sai nolnol do matangku dompak ginjang: Ale Jahowa targogot situtu do ahu sai ondingi ahu.\n38:15 Aha dope dohononku? Nunga mangalumba ibana tu ahu, jala nunga dipasaut. Sai padondaonku do rohangku marpangalaho saleleng ahu mangolu, ala ni arsak ni rohangku.\n38:16 Ale Tuhan marojahan disi mangolu iba jala sandok mandapot disi do ngolu ni tondingku, jala ho do mangkorasi dohot pangolu ahu.\n38:17 Ida ma, manjadi hasonangan di ahu sapot ni parniahapanki, jala nunga dihaol ho tondingku, jala nunga dienet ho sian godung ni hasiapon, ai nunga ditimpalhon ho nasa dosangku tu pudi ni tanggurungmu.\n38:18 Ai ndang dipuji banuatoru i ho, manang dipasangap hamateani ho; jala ndang marhaposan di hasintonganmi angka na tuat tu godung.\n38:19 Halak na mangolu i, na mangolu i tongon, i ma mamuji ho songon na hubahen nuaeng. Ama i pabotohon hasintonganmi tu angka anakna.\n38:20 Sai paluaon ni Jahowa do ahu, ala ni piltihonta ma hasapinta, nasa ariari ni ngolunta di bagasan joro ni Jahowa.\n38:21 Dung i ninna Jesaya ma: Binahen ma hare sian antajau, jala nilanggumhon tu baro i, asa mangolu ibana.\n38:22 Jadi ninna si Hiskia ma: Dia do tanda paboa na nangkok ahu masuk tu joro ni Jahowa?


Zakaria 9 (TOBA)\nI. Panurirangon dompak angka bangso, hombar hundul ni Israel, angka na musu tu nasida 1-8. II. Bagabaga ni panggomgomon hadameon ni na pinorbagabaga ni Debata di Sion sogot 9-17\n1(I.) On ma hata uhum ni Jahowa dompak tano Hadrak, jala Damaskus do pansohotanna. Ai manatap do mata ni Jahowa tu sude jolma, alai gumodang tu sandok angka marga ni Israel.\n2Tole muse tu Hamat balokna i, Tirus dohot Sidon, ala sigodang habisuhon di rohana.\n3Jala dipauli Tirus do sada partanobatoanna, jala dipagukguk perak sobokkon orbuk, jala sere sobokkon gambo di alaman.\n4Ida ma, soluhon ni Tuhan i ma huta i, jala haromhononna ugasanna tu bagasan laut, ianggo huta i suda do panganon ni api.\n5Idaon ni Askelon ma i, gabe manonditnondit, jala Gasa gabe raion situtu, nang Ekron ala naung murak hinaposanna i nasailaon, jala nunga mago raja sian Gasa, jala ndang be marpangisi ia Askelon.\n6Jadi anak gampangna ma maringan di Asdod jala siaphononku ma hajungkaton ni halak Palistim.\n7Jala paholangonku ma mudarna sian pamanganna, jala biasbias na niulana sian holangkolang ni iponna. Jadi marpasipasi dohot nasida di Debatanta i, jala sobokkon induk nasida sogot di Juda, jala halak Ekron sobokkon halak Jebusi.\n8Laos ahu sandiri marsaro humongkop jorongku maralohon parangan angka na marmeang muli, jala ndang be boluson ni halak pangarupa nasida, ai nunga marpangulahi rohangku mida hamu anggo nuaeng.\n9(II.) Mariaia situtu ma ho, ale boru Sion, marolopolop ma ho ale boru Jerusalem! Ida ma, na ro ma rajam tumopot ho, partigor ibana jala siparmonang; na serep do rohana jala marsihundul di halode dohot di anak ni halode inaina.\n10Jala ahu maniaphon angka hureta sian Epraim dohot angka hoda sian Jerusalem, siap dohot sior tu hamusuon. Dung i baritahononna ma hadameon tu angka bangso parbegu, jala masuk tu gomgomanna sian laut tu laut, jala sian batang aek Euprat sahat ro di angka ujung ni tano on.\n11Ho pe marhitehite mudar ni parpadanonmu paluaonku angka na tarbuang sian ho, sian godung na so marisi aek.\n12Mulak ma hamu tu huta na gonting, hamu ale angka na tarrante na marpangkirimon dope! Gari sadarion ahu mamaritahon hian: Silompit dua do pasuangonku tu ho.\n13Ai hira sior husintak Juda di ahu, jala huparade ia Epraim tu parporangan, jala husunggul angka anakmi, ale Sion, dompak angka anakmu, ale tano Junani jala bahenonku ma ho hira podang ni ulubalang.\n14Jadi tarida ma Jahowa di atas nasida, jala ruar sumbiana, songon hilap, jala paluon ni Tuhan Jahowa ma sarune, jala marhitehon angka habahaba sian dangsina ibana mardalan.\n15Jahowa Zebaot mangondingi nasida, gabe suda panganonnasida jala luntakhononku angka batu ni ambalang; jala minum nasida jala marhariburon hira sian anggur, gabe gok nasida songon saoan pangurasan, songon angka suhi ni langgatan.\n16Jadi di ari na sasada i lehonon ni Jahowa, Debatanasida ma tua tu nasida, songon tu parduan birubiru ni bangsona, ai angka batu ni tumpal do nasida, angka na gabe partonggol di atas ni tanona.\n17Ai aha hinadengganna, jala aha hinaulina? Dahanon pasimbur magodang angka dolidoli, jala anggur angka na marbaju.


II Kronika 12 | Alkitab TOBA\n← II Kronika 13\nII Kronika 11 →\nAugust 19, 2008 · 21:41\nII Kronika 12\n12:1 Alai dung lam hot harajaon ni si Rehabeam, jala lam marhuaso ibana, ditadingkon rohana ma patik ni Jahowa, rap dohot sandok Israel.\n12:2 Dibahen i palimataonhon dung raja si Rehabeam, nangkok ma raja Sisak sian Misir mandopang Jerusalem, ala naung mardosa nasida dompak Jahowa.\n12:3 Manguluhon saribu dua ratus hureta porang dohot onompulu ribu jolma parsihundul, jala ndang habilangan anggo situan na torop angka na ro rap dohot ibana sian halak Misir, halak Libia, Suki dohot Kus.\n12:4 Dung i dipapatu ma sude huta na gonting, angka na di Juda, pola sahat ibana tu Jerusalem.\n12:5 Dung i ro ma panurirang Semaya manopot si Rehabeam dohot angka induk sian Juda, angka na manginsurut tu Jerusalem maradophon Sisak, jala didok mandok nasida: Songon on do hata ni Jahowa: Nunga ditadingkon hamu Ahu, dibahen i Ahu pe nunga hupasahat hamu tu bagasan tangan ni si Sisak.\n12:6 Jadi dipaunduk angka induk ni halak Israel dohot rajai ma rohanasida angka ninna ma: Bonar do Jahowa!\n12:7 Alai dung diida Jahowa naung dipaunduk nasida rohanasida i, ro ma hata ni Jahowa tu si Semaya songon on: Nunga dipaunduk nasida rohanasida i, dibahen i ndang be mago nasida bahenonku, magira ma Ahu mangalehon haluaon tu nasida, asa unang apala use parsigorgor ni rimashu tu Jerusalem marhite sian tangan ni si Sisak.\n12:8 Alai ingkon mangunduk nasida di ibana, asa tung diboto nasida parsirangna mangoloi Ahu sian na mangoloi di angka harajaon ni luat ni halak na asing.\n12:9 Jadi nangkok ma raja Sisak sian Misir mandopang Jerusalem, jala dilaum angka arta sian joro ni Jahowa dohot arta sian bagas ni rajai, tung luhut do dilaum ro di lombulombu parinse sian sere, angka na pinauli ni si Salomo.\n12:10 Dung i didokkon raja Rehabeam ma paulion angka lombulombu tombaga bahen singkatna, jala dipasahat do i tu tangan ni partogi ni parangan, angka na marhal di lambung pintu ni jabu ni rajai.\n12:11 Manang piga hali pe rajai masuk tu bagasan joro ni Jahowa, sai ro do angka parangan i mangusung angka parinse i, dung i dipaulak muse tu bilut ni angka parangan i.\n12:12 Ala songon i pinaunduk ni rajai rohana sumurut ma rimas ni Jahowa sian ibana, asa unang tung sahali diago luhutna, ai adong dope tinggal ruhut na denggan di halak Juda.\n12:13 Dung i mangulahi marhuaso ma raja Rehabeam di Jerusalem jala mangarajai, ai marumur opatpulu sada taon si Rehabeam di na bangkit raja, jala sampulu pitu taon lelengna ibana mangarajai di Jerusalem, huta na pinillit ni Jahowa sian nasa marga ni Israel, bahen parmianan ni Goarna. Ia goar ni ina ni rajai Naema, boru Amon do.\n12:14 Dung i diulahon rajai ma hajahaton, ai ndang marsihohot rohana dibahen laho mangalului Jahowa.\n12:15 Alai anggo jamita ni si Rehabeam, angka na parjolo dohot parpudi, nda tarsurat do i di bagasan buku jamita ni panurirang Semaya dohot di bagasan buku sundutsundut, sinurat ni partondung Ido? Alai sai tong tangging humusuon i di holangholang ni si Rehabeam dohot si Jerobeam.\n12:16 Dung i monding ma si Rehabeam gabe top dohot angka ompuna, jala tartanom di bagasan huta ni si Daud, jala si Abia anakna i bangkit raja singkatna.\nFiled under 1 Padan Na Robi, 14 II Kronika\nTagged as II Kronika\nYohanes 14:6 Gabe didok Jesus ma tu ibana: Ahu do dalan i dohot hasintongan dohot hangoluan. Ndang adong na sahat tu Ama i, ia so marhite sian Ahu.\n1 Padan Na Robi (929)\n01 I Musa (50)\n02 II Musa (40)\n03 III Musa (27)\n04 IV Musa (36)\n05 V Musa (34)\n06 Josua (24)\n07 Panguhum (21)\n08 Rut (4)\n09 I Samuel (31)\n10 II Samuel (24)\n11 I Raja-raja (22)\n12 II Raja-raja (25)\n13 I Kronika (29)\n14 II Kronika (36)\n15 Esra (10)\n16 Nehemia (13)\n17 Ester (10)\n18 Job (42)\n19 Psalmen (150)\n20 Poda (31)\n21 Parjamita (12)\n22 Angka Ende (8)\n23 Jesaya (66)\n24 Jeremia (52)\n25 Andung-andung (5)\n26 Hesekiel (48)\n27 Daniel (12)\n28 Hosea (14)\n29 Joel (3)\n30 Amos (9)\n31 Obaja (1)\n32 Jona (4)\n33 Mika (7)\n34 Nahum (3)\n35 Habakuk (3)\n36 Sepania (3)\n37 Haggai (2)\n38 Sakaria (14)\n39 Maleaki (4)\n2 Padan Na Imbaru (260)\n40 Mateus (28)\n41 Markus (16)\n42 Lukas (24)\n43 Johannes (21)\n44 Ulaon ni Apostel (28)\n45 Rom (16)\n46 I Korint (16)\n47 II Korint (13)\n48 Galatia (6)\n49 Epesus (6)\n50 Pilippi (4)\n51 Kolosse (4)\n52 I Tessalonik (5)\n53 II Tessalonik (3)\n54 I Timoteus (6)\n55 II Timoteus (4)\n56 Titus (3)\n57 Pilemon (1)\n58 Heber (13)\n59 Jakobus (5)\n60 I Petrus (5)\n61 II Petrus (3)\n62 I Johannes (5)\n63 II Johannes (1)\n64 III Johannes (1)\n65 Judas (1)\n66 Pangungkapon (22)\nO Lord my God, in thee do I put my trust: save me from all them that persecute me, and deliver me: Lest he tear my soul like a lion, rending it in pieces, while there is none to deliver. O Lord my God, If I have done this; if there be iniquity in my hands; If I have rewarded evil unto him that was at peace with me; (yea, I have delivered him that without cau […]\nBlinkList | Blogmarks | Digg | Del.icio.us | Ekstreme Socializer | Feedmarker | Furl | Google Bookmarks | ma.gnolia | Netvouz | RawSugar | Reddit | Scuttle | Shadows | Simpy | Spurl | Technorati | Unalog | Wink | Yahoo MyWeb2\nAlkitab TOBA · Alkitab untuk orang-orang berbahasa BATAK TOBA


Die 10 Besten Hotels nahe Chiesa di Santa Lucia alla Badia\nBeste Hotels nahe Chiesa di Santa Lucia alla Badia, Syrakus\nLesen Sie Bewertungen zu Chiesa di Santa Lucia alla Badia.\n326 von 3.001 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Chiesa di Santa Lucia alla Badia\n0,3 km von Chiesa di Santa Lucia alla Badia\n0,2 km von Chiesa di Santa Lucia alla Badia\n0,5 km von Chiesa di Santa Lucia alla Badia\n0,7 km von Chiesa di Santa Lucia alla Badia\n0,1 km von Chiesa di Santa Lucia alla Badia\n0,4 km von Chiesa di Santa Lucia alla Badia\n2,0 km von Chiesa di Santa Lucia alla Badia\n0,8 km von Chiesa di Santa Lucia alla Badia\n0,9 km von Chiesa di Santa Lucia alla Badia\n1,2 km von Chiesa di Santa Lucia alla Badia\n2,2 km von Chiesa di Santa Lucia alla Badia\n1,1 km von Chiesa di Santa Lucia alla Badia\n1,6 km von Chiesa di Santa Lucia alla Badia\n1,4 km von Chiesa di Santa Lucia alla Badia\n1,3 km von Chiesa di Santa Lucia alla Badia\n1,5 km von Chiesa di Santa Lucia alla Badia\n1,9 km von Chiesa di Santa Lucia alla Badia\n4,1 km von Chiesa di Santa Lucia alla Badia


Hakim-hakim 18 (TOBA)\nI. Halak Dan mangkahapi huta Lais 1-10. II. Halak Dan angka na bungkas i mangalaum ganaganaan binahen ni si Mika dohot malimna 11-26. III. Halak Dan martaban huta Lais, loas dibahen ganaganaan i panombanombaanna 27-31\n1(I.) Di angka ari uju i ndang adong raja di Israel; laos di angka ari uju i mangalului partalian marga Dan bahen ingananna, ai rasirasa sadarina i ndang maruli partalian nasida di tongatonga ni angka marga ni Israel.\n2Dung i dipaborhat halak Dan ma lima halak angka na begu marsuhusuhu sian Zora dohot Estaol laho mangkahapi tano i diordioranna, angka ditonahon ma nasida: Laho ma hamu mandiordiori tano i: Jadi tolhas ma nasida tu dolok Epraim, tu bagas ni si Mika, laos marborngin disi.\n3Mardonokkon bagas ni si Mika, ditanda nasida ma suara ni halak Lepi na bajar i, laos tuli nasida sian i angka ninna ma mandok ibana: Ise do na mamboan ho tuson? Aha do na binahenmu dison? Jala marhua ho dison?\n4Dung i didok ibana ma mangalusi nasida: Songon on songon on do na binahen ni si Mika tu ahu, pola marupa ahu dibahen, asa gabe malim di ibana.\n5Dung i ninna nasida ma tu ibana: Ua sungkunhon ma tu Debata, asa tung huboto hami manang na manjadi dalannami, na hudalani hami nuaeng?\n6Jadi didok malim i ma tu nasida: Laho ma hamu mardamedame! Di jolo ni Jahowa do dalan na nidalananmuna i.\n7Dung i laho ma na lima halak i, gabe tolhas nasida tu Lais, jala diida marsonangsonang situtu do isi ni huta i, mangihuthon uhum ni halak Sidon, hohom jala nalom, jala ndang marjujungan tano i na mangarupa nasida, jala holang do nasida sian halak Sidon i, jala ndang adong parsaorannasida tu jolma na asing.\n8Jadi dung mulak na lima halak i tu hahaangginasida i tu Zora dohot Estaol, ninna angka hahaangginasida i ma tu nasida: Barita dia diboan hamu?\n9Jadi ninna nasida ma: Borhat ma hita laho mandopang nasida! Ai nunga huida hami tano i, jala ida ma, na uli situtu do i, hape sai hohom do anggo hamu; unang bangkol hamu borhat laho manoluk tano i bahen partalianmu.\n10Molo dung sahat hamu tusi, dapotonmuna ma disi sada bangso na marsonangsonang boti, lambas dohot tano i; ai nunga dipasahat Debata tano i tu tanganmuna; i ma sada inganan na so hurangan di agia aha na masa di tano on.\n11(II.) Jadi hehe ma sian i, sian Zora dohot sian Estaol, onom ratus halak marga Dan, angka na marsinjata be laho porang.\n12Dung i nangkok ma nasida, jala marsaro di Kiriat Jearim di Juda; ala ni do umbahen targoar inganan i parsaroan Dan rasirasa sadarion, i ma tungkan hasundutan sian Kiriat Jearim.\n13Dung i mardalan nasida sian i sahat tu dolok Epraim, boti tu bagas ni si Mika.\n14Dung i marboaboa ma na lima halak, angka na borhat mangkahapi tano Lais i, ninna nasida ma tu angka hahaangginasida i: Atehe, diboto hamu do adong di angka bagasan sada baju epod dohot terapim dohot sada ganaganaan na niuhir jala na tinuang? On pe timbang hamu ma manang aha sibahenonmuna.\n15Jadi tuli ma nasida tusi, gabe tolhas nasida tu bagas ni halak Lepi na bajar i, tu bagas ni si Mika, jala dipauso manang na sonang ibana.\n16Ia na onom ratus halak sian pinompar ni si Dan, angka na marsinjata be laho marporang, jongjong do di lambung bahal.\n17Alai anggo na lima halak, angka na borhat mangkahapi tano i, bongot tu bagasan, dipambuat ma ganaganaan na niuhir dohot baju epod dohot terapim dohot ganaganaan na tinuang; jongjong do ianggo malim i di lambung bahal rap dohot na onom ratus halak, angka na marsinjata be laho marporang.\n18Jadi dung bongot nasida tu jabu ni si Mika, jala dung dipambuat ganaganaan na niuhir, baju epod dohot terapim. Ro di ganaganaan na tinuang, ninna malim i ma tu nasida: Aha do na binahenmuna i?\n19Jadi ninna nasida ma tu ibana: Sip ho! Bahen tanganmu tu pamanganmu, jala dongani hami mardalan, gabe ama dohot malim ma ho di hami, tung tagonan ma ho malim holan di jabu ni sada halak, manang malim ho di sada marga ni Israel?\n20Jadi las ma roha ni malim i, gabe dibuat ma baju epod dohot terapim dohot ganaganaan na niuhir, laos diboan tu tongatonga ni halak na torop i.\n21Dung i mamedu ma nasida laos mardalan; alai tu jolonasida do dibahen angka dakdanak, dohot pinahan ro di artanasida angka na ummarga.\n22Jadi dung holang nasida sian bagas ni si Mika, marluhut ma baoa angka na di jabu hombarhon bagas ni si Mika, laos dieahi halak Dan i.\n23Dung i dijoui nasida ma halak Dan i, laos humusor halak Dan i, angka didok ma tu si Mika: Aha di ho umbahen sai oruk ho?\n24Dung i ninna ibana ma: Nunga dibuat hamu debatangku, angka na hupauli i rap dohot malim i, gabe laho hamu; ba aha be di ahu? Lam didok hamu dope tu ahu: Aha di ho?\n25Alai ninna halak Dan ma tu ibana: Unang be tarbege suaram di hami, atik beha ditorpai halak parateate na garang hamu maon, gabe putus bahenonna hosam dohot hosa ni isi ni bagasmu.\n26Dung i ditulus halak Dan ma dalannasida i. Jadi dung diida si Mika tumang nasida sian ibana, humusor ma ibana, laos mulak tu jabuna.\n27(III.) Dung i dibuat nasida ma na pinauli ni si Mika dohot malim na di lambungna i, dirampok nasida ma Lais, sada bangso na hohom, jala na nalom. Laos ditampuli nasida dohot podang, jala disurbu huta i dohot api.\n28Ndang adong manang ise na paluahon nasida, ai holang do huta i sian Sidon, jala ndang adong parsaorannasida tu halak na asing, tole di rura do huta i mardonokkon Betrehob. Dung i dipauli nasida muse huta i, laos maringanan disi.\n29Jala dibahen goar ni huta i Dan, mangihuthon goar ni si Dan ompunasida i na tinubuhon ni si Israel; Lais do goar ni huta i ianggo di na robi.\n30Dung i dipatindang halak Dan ma ganaganaan na niuhir i di nasida, jala si Jonatan, anak ni si Gerson, tubu ni si Musa, ibana gabe malim di marga Dan ro di pinomparna rasirasa di ari habubuang ni isi ni luat i.\n31Jadi dipatindang nasida di tongatonganasida ganaganaan na binahen ni si Mika, saleleng undungundung ni Debata di Silo.


Hesekiel 31 | Alkitab TOBA\n← Hesekiel 32\nHesekiel 30 →\n31:1 Dung i pasampulu sada taonhon, di ari parjolo bulan sipaha tolu, ro muse hata ni Jahowa tu ahu songon on:\n31:2 Ale anak ni jolma, dok ma tu Firaun raja sian Misir dohot tu na nirajaanna na deaki: Tung tu ise ma ninna roham patudosonmu dirim di habalgaonmu?\n31:3 Ida ma, songon hau ares di Libanon do Assur na jolo, uli dangkadangkana, rugun bulungna tau parlinggoman, jala timbo badanna, pola disalpui pusukna angka ombun.\n31:4 Aek do pagodang ibana, jala aek mual patimbo ibana, angka aek halian mardalan humaliang panuananna, jala dangkadangkana manjarar tu saluhut hau di ladang.\n31:5 Ala ni tumimbo do badanna sian saluhut hau di ladang, jala lam tamba ma dangkadangkana, jala lam ganjang rantingrantingna dibahen godang ni aek di panjangkonna i.\n31:6 Ro muse saluhut pidong na martongatonga langit marasar di dangkadangkana, jala di toru ni rantingrantingna tubuan anak saluhut binatang di ladang, jala di linggomanna maringan saluhutna bangso parbegu angka na balga.\n31:7 Dung i lam uli ibana binahen ni habalgaonna, binahen ni ganjang ni rantingrantingna, ai martopihon aek godang do uratna.\n31:8 Gari angka hau ares di porlak ni Debata, ndang tarlinggom ibana dibahen, gari angka hariara ndang tarpatudos tu dangkadangkana, gari angka hau harangan ndang songon rantingrantingna; saluhut hau di porlak ni Debata tahe, ndang tarpatudos tu ibana di hinaulina.\n31:9 Nunga tung uli ibana hujadihon binahen ni hinatorop ni dangkana, pola mangiburu tu ibana saluhut hau di Eden, angka na di bagasan porlak ni Debata.\n31:10 Dibahen i, songon on do hata ni Tuhan Jahowa: Ala songon i timbo ibana marbadan, pola sahat tu holangholang ni angka ombun pusukna, gabe dipaginjang rohana binahen ni hinatimbona.\n31:11 Jadi hupasahat ma ibana tu bagasan tangan ni bangso parbegu na gogo mambahen roharohana tu ibana; binahen ni hajahatonna tahe hupabali ibana.\n31:12 Jadi ro halak ruar, bangso parbegu angka na garang martaba ibana, laos peak songon i di atas ni angka dolok ibana dipasombu, jala madabu tu bagasan saluhut rura dangkadangkana, jala marponggolan rantingrantingna di saluhut jarungjung ni tano i, jadi mapurpur sian linggomna saluhut bangso ni tano on laos dipasombu ibana.\n31:13 Songgop ma tu badanna na marobo i saluhut pidong na martongatonga langit, jala modom tu dangkadangkana saluhut binatang di ladang.\n31:14 Asa unang be dihaginjangkon nasa hau martopihon aek hinatimbona, jala unang be pusuknasida manalpui angka ombun, jala unang be mangasahon dirinasida nasa hau sionsop aek dibahen habalgaonna; ai saluhut nasida nunga pinasahat tu hamatean, tu tano apala partoru, tu tongatonga ni manisia angka na tuat tu godung.\n31:15 Songon on do hata ni Tuhan Jahowa: Apala di ari hatutuatna tu parbeguan, ahu mambahen andung pabonsa roha, hulingkuphon lung i di atasna, jala hutambok angka sungena gabe monsong angka aek magodang, jala martujung Libanon mida ibana, jala mangkolom saluhut hau di ladang ala ibana.\n31:16 Binahen ni pardobur ni harorobona raion hubahen angka bangso parbegu, uju na tuat ibana huonjarhon tu parbeguan rap dohot angka na tuat tu godung. Jadi tarapul ma di banua toru martilla ni roha saluhut hau di Eden, na pinillit dohot na denggan di Libanon, saluhut hau angka sionsop aek.\n31:17 Nang nasida ingkon tuat do rap dohot ibana tu parbeguan, mandapothon jolma angka na mate tiniham ni podang ro di paranganna angka na marlinggom tu ibana di tongatonga ni angka bangso parbegu.\n31:18 Tung tudos tu ise ma ho, disura roham, marhamuliaon dohot marhabalgaon di tongatonga ni angka hau di Eden? Hape onjarhononhon do ho tuat rap dohot angka hau di Eden tu banua toru, ingkon peak ho di tongatonga ni halak na marhulup rap dohot jolma angka na mate tiniham ni podang. I ma pangalaho ni Firaun dohot sandok na nirajaanna, ninna Tuhan Jahowa.


Yohanes 18 (TOBA)\nI. Tartangkup Tuhan Jesus di porlak Getsemane, tartogu tujolo ni sintua ni malim 1-14. II. Disoadahon si Petrus Ibana 15-27. III. Tuhan Jesus di jolo ni si Latus 28-40\n1(I.) Jadi dung didok Jesus songon i, ruar ma Ibana rap dohot angka siseanna tu ipar ni aek Kidron. Adong ma disi sada porlak, tusi ma laho Ibana dohot angka siseanna i.\n2Alai diboto si Judas siparjehe i do inganan i, ai jotjot do marpungu tusi Jesus dohot angka siseanna.\n3Ia si Judas i, diarahon ma angka soldadu dohot angka naposo ni sintua ni malim, didapothon ma tusi, mantat sulusulu, palito dohot sinjata.\n4Diboto Jesus do saluhut na naeng songgop tu Ibana, jadi ruar ma Ibana, didok ma tu nasida: Ise do na jinalahanmuna i?\n5Gabe ninna nasida ma mangalusi Ibana: Jesus, halak Nasaret i do! Dung i ninna Jesus ma mandok nasida: Ahu do i! Alai dohot do si Judas siparjehe i jongjong di lambungnasida.\n6Asa dung didok tu nasida: Ahu do i, sumurut ma nasida, angka martinggangan ma tu tano.\n7Dung i diulahi ma manungkun nasida: Ise do na niluluanmuna? Jadi didok nasida ma: Jesus, halak Nasaret i do.\n8Dung i ninna Jesus ma mangalusi: Nunga hupaboa tu hamu: Ahu do i. Asa molo Ahu dilului hamu, loas hamu ma laho angka on!\n9Ai naeng do jumpang hata na nidokna i: Ndang adong na mago hubahen agia sada sian angka na nilehonmi tu Ahu.\n10Ia si Simon Petrus marpodang do, i ma disintak jadi ditampulhon ma tu naposo ni sintua ni malim i, jadi dipisikkon ma pinggolna siamun; si Malkus do goar ni naposo i.\n11Dung i ninna Jesus ma mandok si Petrus: Pasarung podangmi! Nda inumonku siinumon na nilehon ni Ama i tu Ahu?\n12Dung i ditangkup angka soldadu dohot induknasida ro di angka naposo ni Jahudi ma Jesus, jala diihoti.\n13Jadi ditogihon ma Ibana jumolo tu si Hannas, i ma simatua ni si Kayapas, sintua ni malim di na sataon i.\n14I ma si Kayapas, naung mandok tu angka Jahudi: Dengganan do mate sada halak humongkop, bangso i.\n15(II.) Alai diihuthon si Simon Petrus dohot sisean na sada nari ma Jesus. Na masitandaan sisean na sada i dohot sintua ni malim i, jadi bongot ma ibana rap dohot Jesus tu alaman ni malim i.\n16Alai jongjong do si Petrus tartungkan balian di lambung pintu i. Jadi ruar ma sisean na sada i, na masitandaan dohot sintua ni malim i, mangkatai dohot boruboru sijaga pintu, gabe ditogihon ma si Petrus tubagasan.\n17Dung i ninna boruboru sijaga pintu i ma mandok si Petrus: Nda ho sada sian angka sisean ni Halak an? Jadi didok ma: Ndang i ahu!\n18Alai na jongjong do disi angka naposo dohot angka opas mansusudu di pansusuduan na niopannasida dibahen ngalina i. Jadi rap dohot nasida ma jongjong si Petrus disi mansusudu.\n19Alai disungkun sintua ni malim i ma Jesus taringot tu angka siseanna dohot taringot tu podana i.\n20Jadi dialusi Jesus ma ibana, ninna ma: Patar do hatangki di hatoropan. Na tongtong do Ahu mangajari nasailaon di bagasan parguruan nang di bagas joro pe, parpunguan ni saluhut Jahudi; ndang adong manang aha huhatahon marsibuni.\n21Boasa Ahu disungkun ho? Nasida naung umbege hatangki, i ma sungkun! Ai diboto nasida do na huhatahon i.\n22Dung didok Jesus songon i, dipastap sada opas na jongjong disi ma Ibana, huhut ma didok: Songon i do pangalusim di sintua ni malim i?\n23Dung i ninna Jesus ma mangalusi ibana: Ia na hurang na hudok, hajongjongkon hurangna; alai anggo na hona do, boasa pastaponmu Ahu?\n24Asa disuru si Hannas ma Ibana naung tinali i tu sintua ni malim si Kayapas.\n25Laos na jongjong dope disi si Simon Petrus mansusudu, gabe didok nasida ma mandok ibana: Nda dohot do ho sada sian siseanna? Jadi mamorso ma ibana, ninna ma: Nda tung i ahu!\n26Dung i didok sahalak naposo ni malim, sisolhot ni nampuna pinggol na pinisikkon ni si Petrus i ma: Nda huida ho rap dohot Ibana di porlak i?\n27Jadi diporso si Petrus ma muse, dung i pintor martahuak ma manuk.\n28(III.) Asa ditogihon nasida ma Jesus sian jolo ni si Kayapas tu kantor. Alai sogot ma i manogot i. Ndang na bongot anggo nasida tu kantor, asa unang tarsubang nasida laho manganhon Paska i.\n29Gabe ruar ma si Latus mandapothon nasida, didok ma: Pangaluan dia do diboan hamu dompak Halak an?\n30Dung i ninna nasida ma mangalusi: Aut unang sibahen na jahat Halak on, ndang tagamon pasahatonnami Ibana tu ho.\n31Gabe ninna si Latus ma mandok nasida: Boan hamu ma Ibana, uhumi hamu ma Ibana marguru tu adatmuna. Alai ninna angka Jahudi ma mandok ibana: Ndang jadi pusaonnami manang ise.\n32Jumpang ma disi na nidok ni Jesus, uju pinaboana i hian pangalaho ni parmatena.\n33Jadi dibongoti si Latus muse kantorna, dijou ma Jesus, didok ma tu Ibana: Atehe, Ho do raja ni Jahudi?\n34Ro ma alus ni Jesus: Na sian roham do na nidokmi, manang na nidok ni halak do i tu ho taringot tu Ahu?\n35Gabe dialusi si Latus ma: Ai halak Jahudi do ahu? Bangsomi dohot angka sintua ni malim i do pasahathon Ho tu ahu. Aha do na binahenmu?\n36Jadi dialusi Jesus ma: Ndang sian portibi on harajaonku. Aut sian portibi on harajaonku, ndang tarbahen so mangalo angka naposongki, asa unang sahat Ahu tu angka Jahudi, alai ndang sisongon i harajaonki.\n37Dung i ninna si Latus ma mandok Ibana: Asa raja do Ho? Jadi ninna Jesus ma mangalusi: Songon na nidokmi ma tutu. Raja do Ahu! Umbahen na tubu Ahu jala umbahen na ro Ahu tu portibi on, asa huhatindangkon hasintongan i. Ganup na sian hasintongan i tangihonon ni i do soarangku.\n38Jadi ninna si Latus ma mandok Ibana: Aha ma i, hasintongan i? Jadi dung didok sisongon i, ruar ma ibana muse manopot angka Jahudi mandok tu nasida: Ndang jumpang ahu manang dia salana.\n39Alai tahe, somal hupalua sada halak tu hamu jumpa Paska i. Anggo na lehet di rohamu, hupalua ma raja ni Jahudi i tu hamu?\n40Gabe dijouhon nasida ma muse: Unang Ibana; si Barabas ma! Alai partodos do anggo si Barabas.


Hesekiel 15 | Alkitab TOBA\n← Hesekiel 16\nHesekiel 14 →\n15:1 Dung i ro muse ma hata ni Jahowa tu ahu, songon on:\n15:2 Ale anak ni jolma, tung aha ma surung ni hau anggur martimbangkon saluhut hau hian? Manang ranting ni hau anggur na di tongatonga ni hau tombak?\n15:3 Tung tarbuat ma sian i bahen parhau mambahen ulaula sian i, manang tung tarbuat sian i nanggo labang sada manangkothon tusi ulaula manang aha?\n15:4 Ida ma, sinubahon do i tu api, asa disudahon, nunga pola suda tampahanna na dua i dipangan api, gabe sipusipu ia tongatongana, tung tagamon marguna dope i bahen ulaula?\n15:5 Ida ma, gari uju simpan dope, gari so tarpangke bahen ulaula, lam ia dung dipangan api ma, jala gabe sipusipu, tung tarpangke dope bahen ulaula?\n15:6 Dibahen i songon on do hata ni Tuhan Jahowa: Songon pangalaho ni hau anggur di tongatonga ni hau tombak, naung hupasahat tu api sudahononna, suang songon i naung hupasahat isi ni Jerusalem.\n15:7 Nunga apala bohingku hubahen gabe alonasida; malua pe nasida sian api na sada, ingkon suda nasida panganon ni api sadaan, asa tung ditanda hamu ahu do Jahowa, ia dung hubahen bohingku gabe alonasida.\n15:8 Jala nunga hubahen tano i gabe halongonan, ala mangoseosei nasida, ninna Tuhan Jahowa.


MATEUS 12 - BIBLE & BUKU ENDE ONLINE\n12:1 Dung i mamolus ma Jesus sian tonga ni hauma, tongon di ari Sabbat i, jala digotili angka siseanna ma eme i, ala naung male dihilala, laos digugut.\n12:2 Marnida i angka Parise, ninna nasida ma mandok Ibana: Bereng! Indi, siseanmi! Diulahon nasida do na so jadi di ari Sabbat!\n12:3 Dung i ninna ma mandok nasida: Ndang dung dijaha hamu huroha na binahen ni si Daud, uju male ibana rap dohot angka donganna sauduran?\n12:4 Ai dibongoti do joro ni Debata, gabe dipangan nasida do roti na marhadohoan, na so jadi panganonna manang panganon ni angka donganna pe, nda holan angka malim i do nian.\n12:5 Manang na so dung ulaning dijaha hamu di buku patik i, na so sala hape angka malim jumpa ari Sabbat di bagasan joro i, nang pe dilaosi patik ari Sabbat i?\n12:6 Alai hudok ma tu hamu: Na sumurung sian bagas joro i do On!\n12:7 Alai ndang tagamon uhumonmuna nasida na so marsala i, aut na diboto hamu na nidok ni hata on: “Asi ni roha do huhalomohon, ndada anggo pelean.”\n12:8 Ai guru di Anak ni jolma i do nang ari Sabbat i!\n12:9 Jadi hehe ma Ibana sian i, dibongoti ma parguruannasida.\n12:10 Jala adong ma disi sada halak naung mate tanganna sambariba, jala disungkun nasida ma Ibana: Ai na jadi do pamalumon sahit di ari Sabbat? Alai na naeng aluhononnasida do Ibana nian.\n12:11 Alai ninna ma mandok nasida: Ise sian hamu na marbirubiru sada, na so laho manahopi i jala manaiti tu ginjang, ia tung targodung i di ari Sabbat?\n12:12 Nda andul sumurung ma antong jolma sian birubiru! Asa na jadi do mambahen na denggan di ari Sabbat.\n12:13 Dung i ninna ma mandok jolma i: Patoltol ma tanganmi! Jadi dipatoltol ma, gabe sumuang ma hisar songon tanganna na sada nari.\n12:14 Jadi ruar ma angka Parise i martuptup i, manang beha bahenonnasida mambunu Ibana.\n12:15 Dung diboto Jesus tahinasida, sumurut ma Ibana sian i. Anggo natorop i, diihuthon do Ibana, jadi dipamalum ma sahitnasida saluhutna.\n12:16 Jala gomos ma nasida dipopai, asa unang dipaboaboa nasida Ibana.\n12:17 Asa jumpang na nidok ni panurirang Jesaya:\n12:18 “Ida ma naposongku na hupillit i, haholonganku jala hasoloan ni rohangku do Ibana; ampehononku do Tondingku tu Ibana, jala lumbahononna ma uhum tu angka bangso.\n12:19 Ndang olo Ibana mangkuling tomputompu, jala ndang dipagogo soarana; ndang tarbege Ibana di adaran na bidang.\n12:20 Ndang ponggolhononna arung naung marosak, jala ndang na intopanna sumbu na marnehetnehet; ingkon sahat do pamonangonna uhum i.\n12:21 Gabe tu Goarna ma marhaposan angka bangso!”\n12:22 Dung i tarboan ma tu jolona sada halak partondi na hodar, na mapitung jala na ngungu; jadi malum do ibana dibahen, gabe mangkatai ma ibana huhut marnida.\n12:23 Jadi tarhalomong ma halak natorop i saluhutna, didok nasida ma: Nda tung On Anak ni si Daud ulaning?\n12:24 Umbege i angka Parise, ninna nasida ma: Si Beelsebul, induk ni angka sibolis, do dipangasahon Ibana, laho pabalihon angka tondi na hodar.\n12:25 Alai diboto Jesus do pingkiran ni rohanasida, jadi ninna ma mandok nasida: Pesan do ganup harajaon na marsalisi sama dirina, jala ndang na hot be manang huta manang bagas na marsalisi dohot dirina.\n12:26 Asa molo dipabali sibolis i donganna sibolis, marsalisi nasida sama nasida.\n12:27 Jala molo tung Ahu pabalihon angka sibolis mangasahon si Beelsebul, na mangasahon ise do huroha angka anakmuna laho pabalihonsa? Onpe, nasida do manguhumi hamu disi.\n12:28 Alai anggo Ahu pabalihon angka sibolis i mangasahon Tondi ni Debata, naung songgop ma tahe harajaon ni Debata tu hamu!\n12:29 Tung habongotan halak ma jabu ni ulubalang jala mangarampas ugasanna, anggo so jumolo diihoti ulubalang i? Nda dung pe i, asa tarbuatsa ugasanna?\n12:30 Na so mandongani Ahu, alongku do i; jala na so donganku papunguhon, na paserakkon do i.\n12:31 Dibahen i hudok ma tu hamu: Tarsesa do sogot nasa dosa ni halak ro di panginsahion, alai ndang sesaon anggo panginsahion dompak Tondi i.\n12:32 Asa molo adong na mandok hatana mangalo Anak ni jolma i, hasesaan do i; alai molo adong na mandok hatana mangalo Tondi Parbadia i, ndang na sesa anggo i, manang di hasiangan on, nang di na ro sogot.\n12:33 Molo hau na denggan sinuan, na denggan ma antong parbuena; molo hau na roa sinuan, gabe roa do parbuena, ai matua sian parbuena do tandaon hau.\n12:34 E hamu anak ni ulok, tung tarbahen hamu angka na jahat i ma mangkatahon hata na denggan? Ai ia i na manggohi roha, matua i do hatahonon ni pamangan.\n12:35 Dirungkari halak na denggan roha do angka hadengganon sian arta na denggan na pineopna i; jala anggo halak na jahat roha, angka hajahaton do rungkaranna sian na jat na pineopna hian.\n12:36 Alai hudok ma tu hamuna: Ingkon maralus do jolma sogot di ari uhum i taringot tu nasa hata na so gabeak na hinatahonna i.\n12:37 Ai marguru tu angka hatami do ho pintoranna manang uhumonna sogot.\n12:38 Dung i ninna na deba sian angka Parise dohot sibotosurat ma mangalusi: Ale Guru, naeng idaonnami do sada tanda sipatupaonmu!\n12:39 Alai ninna ma mangalusi nasida: Na mangido tanda do bangso na jahat jala na mangalangkup on; alai ndang lehonon tanda tu nasida, ia so holan tanda na masa tu panurirang si Jonas:\n12:40 Ai songon si Jonas i tolu ari tolu borngin di bagasan butuha ni dengke na bolon, songon i ma muse Anak ni jolma i di bagasan tano, tolu ari tolu borngin lelengna.\n12:41 Na hehe do sogot halak Ninive di paruhuman i dompak bangso na sansundut on, mangkonahon uhum tusi, ai dipauba do rohanasida, umbege jamita ni si Jonas. Jala ida ma, On do na sumurung sian si Jonas i!\n12:42 Na hehe do sogot di paruhuman i raja boruboru na sian dangsina i dompak halak na sansundut on, mangkonahon uhum tusi, ai na ro do nasida sian luat na sai dao mananginangi hamaloon ni si Salamo. Ida ma, On do na sumurung sian si Salomo!\n12:43 Alai dung bali tondi na hodar sian jolma, didalani ma angka inganan na hasang, mangalului paradianan, jala ndang jumpangsa.\n12:44 Gabe didok ma: Mulak nama ahu tu ingananku na hutadingkon i! Jadi di na ro ibana, rumar ma i didapot, nunga disapu jala dipalehet.\n12:45 Dung i borhat ma ibana mangarahon pitutondi na asing, angka na jumahat sian ibana, laos dibongoti ma laho maringanan tusi; jadi jumahat ma pangalaho ni jolma i di ujungna sian di mulana i. Songon i nama songgop tu bangso na jahat on!\n12:46 Jadi di na mangkatai dope Ibana dohot natorop i, nunga jongjong di duru inana rap dohot angka anggina, naeng mangkatai dohot Ibana.\n12:47 Dung i adong ma na paboahon: Di balian an do inangmu dohot angka anggim, naeng mangkatai dohot Ho!\n12:48 Alai ninna ma mangalusi na paboahon i: Ise do goaron dainang, jala ise do dohonon anggingku?\n12:49 Jadi dipaherbang ma tanganna tu ginjang ni angka siseanna, huhut ma didok: Angka on do dainang dohot anggingku!\n12:50 Ai na mangulahon lomo ni roha ni Damang na di banua ginjang, i do anggingku, i do ibotongku, i do dainang!


ULAON NI APOSTEL 23 - BIBLE & BUKU ENDE ONLINE\n23:1 Alai dibereng si Paulus ma rapot i, ninna ma: Hamu, angka hahaanggi, na marparange do ahu sian nasa burju ni rohangku mangoloi Debata ro di sadari on.\n23:2 Alai didokkon sintua ni malim Ananias ma angka na jongjong disi mamastap ibana.\n23:3 Dung i didok si Paulus ma mandok ibana: Pastapon ni Debata ma ho, dorpi na hinapur! Na hundul do ho manguhumi ahu marguru tu patik, hape didokkon ho pastapon ahu maralohon patik i!\n23:4 Dung i didok na jongjong disi: Ai insahanmu sintua ni malim ni Debata?\n23:5 Gabe didok si Paulus ma: Ndang na huboto, ale dongan, ibana sintua ni malim i; ai tarsurat do: “Ndang jadi insahanmu sintua ni bangsom!”\n23:6 Alai diboto si Paulus ma, deba sian nasida Saduse, na deba halak Parise, gabe dijouhon ma di rapot i: Hamu angka hahaanggi! Halak Parise do ahu jala anak ni Parise. Ala ni pangkirimon ni roha dohot ala ni haheheon sian na mate, umbahen na tu paruhuman on ahu.\n23:7 Alai dung didok songon i, marsalisi ma angka Parise dohot Saduse, gabe mardua roha ma na pungu i.\n23:8 Ai disoadahon angka Saduse do haheheon nang surusuruan nang tondi; alai anggo Parise, diparhatutu do duansa.\n23:9 Jala mansai guntur ma; alai hehe ma deba sibotosurat sian horong ni angka Parise mangalo, ninna ma: Ndang adong na jahat jumpang hami di halak on. Atik naung tutu dipanghulingi Tondi manang surusuruan ni Debata ibana.\n23:10 Alai lam balga ma bada i, jala mabiar ma kapiten i, aik boha diparsisiga nasida si Paulus, gabe didokkon ma tuat soldadu i mangaroro ibana sian tongatonganasida, manogihon tu tangsi.\n23:11 Alai bornginna i jongjong ma Tuhan i di lambungna, didok ma: Pos ma roham! Songon naung hinatindangkonmi Ahu di Jerusalem on, ingkon songon i do ho mangkatindangkon nang di huta Rom!\n23:12 Alai dung torang ari, marbulan ma deba sian angka Jahudi, dipambuburahon ma dirina, mandok na so tupa mangan manang minum nasida, saleleng so dipusa si Paulus.\n23:13 Lobi opatpulu do torop ni na marbulan songon i.\n23:14 Jadi ro ma nasida, manopot angka sintua ni malim ro di angka pangituai, didok ma: Nunga hupambuburahon hami dirinami, na so jadi daionnami agia aha, saleleng so hupusa hami si Paulus.\n23:15 Antong, rap ma hamu dohot rapot i mangidohon tu kapiten i, asa ditogihon ibana tu jolomuna, songon na laho patangkashon tumorang hata i; alai hobas do hami mamusa ibana, tagan di tongandalan dope.\n23:16 Alai tarbege do tahi i tu ibebere ni si Paulus, jadi laho ma ibana tu tangsi i paboahonsa tu si Paulus.\n23:17 Jadi dijou si Paulus ma sada letnan tu lambungna, didok ma: Togihon dolidoli on tu kapiten i, ai adong do sipaboaonna tu ibana.\n23:18 Jadi diarahon ma ibana, ditogihon ma tu kapiten, ninna ma: Na dijou si Paulus na tarhurung i do ahu; dipangido tu ahu, togihononhon dolidoli on tu jolom, ala adong sidohononna tu ho.\n23:19 Ditiop kapiten ma tanganna manogihon ibana tu na soding, disise ma: Ai aha do sipaboaonmu tu ahu?\n23:20 Jadi didok ma: Na martuptup do angka Jahudi mangidohon sian ho, naeng togihononmu marsogot si Paulus tujolo ni rapot, songon na naeng dope patangkasonnasida hata i.\n23:21 Onpe, unang oloi nasida, ai lobi opatpulu halak sian nasida mangonggopi ibana, angka naung mambuburahon dirina, na so tupa mangan manang minum, saleleng so dipusa ibana; nunga hobas nasida nuaeng, holan hata sian ho nama dipaima.\n23:22 Dung i dipamuli kapiten ma dolidoli i, dipopai ma, na so jadi paboaonna naung pinatolhasna i tu ibana.\n23:23 Gabe dijou ma dua letnan tu jolona, didok ma: Padiri hamu ma duaratus soldadu laho tu Kaesarea, rap dohot pitupulu halak parsihundul, angkup ni i dua ratus pandongani, pungkul sia borngin.\n23:24 Pinadiri huhut hoda hundulan ni si Paulus, mangaluahon ibana tu panggomgomi Feliks.\n23:25 Laos dibahen ma surat songon on:\n23:26 Na manongos tabi do si Klaudius Lisias tu na pinarsangapan Panggomgomi Feliks.\n23:27 Na ditangkup angka Jahudi do halak on; jadi di na naeng pusaonnasida ibana, ro do ahu dohot angka soldadu mangarampas ibana, dung huboto, halak Rom do ibana.\n23:28 Alai di na naeng botoonku alana, umbahen na disalahon nasida ibana, hutogihon ma ibana tujolo ni rapotnasida.\n23:29 Gabe dapot ahu ma: Siala parsalisian taringot tu patiknasida do dialuhon nasida ibana; ndang adong hata dompak ibana, umbahen na patut marutang hosa manang tu hurungan ibana.\n23:30 Alai adong ma na paboahon tu ahu tahinasida dompak halak on, jadi manigor ma husuru ibana tu ho, jadi hudok tu angka pangalu, asa tu ho diandehon sidohononna i.\n23:31 Asa diboan angka soldadu i ma si Paulus mangihuthon parenta i, ditogihon ma di na saborngin i tu Antipatris.\n23:32 Alai marsogotna i disuru nasida ma angka parsihundul i mamboan ibana; na mulak tu tangsi i do anggo nasida.\n23:33 Jadi tolhas ma nasida tu Kaesarea, dipasahat ma surat i tu panggomgomi, ditogihon ma si Paulus tu jolona.\n23:34 Jadi dung dijaha surat i, disungkun ma, manang sian luat dia ibana. Jadi dung diboto, na sian Kilikia ibana, ninna ma:\n23:35 Hutangkasi pe hatami, dung ro angka na mangaluhon ho. Dung i didokkon ma na mangkurungkon ibana tu bagas paruhuman na di raja Herodes.


JESAYA 40 - BIBLE & BUKU ENDE ONLINE\n40:1 Apuli, apuli hamu bangsongki, ninna Debatamuna.\n40:2 Hata apulapul ma dok hamu tu roha ni isi ni Jerusalem, jala jouhon hamu ma tu nasida: Nunga marujung parungkilonna, ai nunga salese dosana i, ai nunga dijalo sian tangan ni Jahowa silompit dua singkat ni saluhut dosana.\n40:3 Soara ni na joujou di halongonan: Pauli hamu dalan di Jahowa; patigor hamu di adaran dalan balobung di Debatanta.\n40:4 Ingkon gohan do nasa rura, jala parejeton nasa dolok dohot buntulbuntul, jala gabe na hornop do na marnangkok tuat, jala gabe rura tanggurung ni dolok.\n40:5 Jadi patar ma hamuliaon ni Jahowa, jala sange nasa sibuk marnidasa, ai pamangan ni Jahowa do mandok.\n40:6 Adong sada soara na mandok: Joujou ma ho! Jadi dohononna ma: Aha do Jouhononku? Duhutduhut do nasa sibuk, jala doshon bunga pansur hinadengganna i sudena.\n40:7 Nunga malos duhutduhut i, nunga marurus bunga i, ai nunga mangombus Tondi ni Jahowa tusi. Tongon tahe duhutduhut do bangso i.\n40:8 Nunga malos duhutduhut i, nunga marurus bunga i, alai anggo hata ni Debatanta sai hot do ro di salelenglelengna.\n40:9 Tu dolok na timbo ma ho nangkok, ale Sion parbarita nauli i! Pangiar ma soaram ale Jerusalem parbarita nauli i, sai pangiar ma, unang ho mabiar! Dok ma tu angka huta ni Juda: Ida ma, disi do Debatamuna i.\n40:10 Ida ma, marhuaso do ro Tuhan Jahowa, jala tanganna gumomgom ibana; ida ma ihut tu ibana upana jala di jolona pamalosonna.\n40:11 Parmahanonna ma punguanna songon parmahan, papunguonna ma angka anak ni birubiru tu tanganna jala usungonna di ampuanna, lambok do pangaduna di angka panusuan.\n40:12 Tung ise naung manuhati angka aek manggim, jala dijongkali angka langit, jala dibalei nasa orbuk ni tano on? Jala didasing angka dolok marhitehite timbangan jala angka buntulbuntul marhitehite hatian?\n40:13 Tung ise ma na tuk mandodo Tondi ni Jahowa, manang panuturi na manurgasi Ibana?\n40:14 Tung tu ise ma ibana mangalap roha, asa diparrohai ibana jala diajarhon tu ibana lapang ni uhum, jala diajarhon tu ibana parbinotoan, jala dipabotohon tu ibana lapang ni hapistaran?\n40:15 Ida ma, doshon santetek aek di panguhatan do angka bangso, jala doshon orbuk na nipis di timbangan do nasida dirajum. Ida ma, doshon orbuk angka pulo i dibonggal.\n40:16 Gari hau di Libanon ndang singkop tutungonna, jala angka binatang ndang singkop bahen pelean situtungon.\n40:17 Doshon na soada sude angka bangso di jolona, moru tahe sian na soada nasida dietong ibana.\n40:18 Tung tu ise ma naeng patudosonmuna Debata? Manang sumansuman dia naeng paradeonmuna di ibana?\n40:19 Tungkang i manompa ganaganaan i, na nililitan ni panopa dohot sere jala marduri perak dibahen.\n40:20 Manang ise na hurang parbohalon, dipillit ma sada hau na maol busuk, dilului ma sada tungkang na pistar di ibana laho paulihon sada ganaganaan na so tarhutik.\n40:21 Tung so mamoto hamu? Tung so dibege hamu ma i? Tung so pinaboaan tu hamu sian mulamula? Tung so ditimbangi hamu ma angka ojahan ni tano on?\n40:22 Marhabangsa ibana di atas ni liat portibi on, jala doshon sihapor angka pangisina i. Ibana pahembang angka langit songon dagangan na halus, dipahire nasida songon abit undungundung bahen inganan.\n40:23 Ibana pasahathon angka panggomgom gabe soada, angka panguhum di tano on gabe marlea dibahen.\n40:24 Ipe nasida disuan, ipe nasida disaburhon, ipe marurat pangkalnasida di tano i, asal mangombus ibana dompak nasida, nunga malos, gabe dihabangkon habahaba i nasida songon rapanrapan.\n40:25 Tung tu ise ma patudosonmu ahu, paboa suman ahu tusi ninna na badia i.\n40:26 Manaili ma matamuna dompak ginjang, jala ida hamu, tung ise ma na manompa angka i? Tung ise ma paruar parangannasida marbilangan? Ibana tahe manjou luhutna i di goarna be, marguru tu hinagodang ni gogona, jala ibana do na sun hinagogo, ndang tagamon lilis nanggo sada.\n40:27 Boasa ma dohononmu ale Jakkob, jala didok ho ale Israel: Buni do dalanku maradophon Jahowa, jala ndang maruli uhum ahu sian Debatangku.\n40:28 Atehe, ndang diboto ho, manang ndang dung dibege ho? Debata salelenglelengna do Jahowa, sitompa angka ujung ni tano on, ndang olo loja manang mandate ibana, jala ndang hadodoan pingkiranna i.\n40:29 Ibana balik mangalehon gogo tu na loja, jala dipargogoi situtu angka na so margellok.\n40:30 Loja pe angka dolidoli jala mandate, jala tarsulandit angka na mardaging na tambos.\n40:31 Alai angka na marhaposan tu Jahowa maruli hagogoon mardapotdapot, gabe marhabong ni lali laho manaek. Marlojongi nasida ndang olo loja, mardalani nasida ndang olo mandate.


Keluaran 25 (TOBA)\nI. Apoapo ni si Musa manaruhon guguan laho paulihon undungundung na badia i 1-9. II. Poti parpadanan i 10-22. III. Meja hapeahan ni angka sagusagu na marhadohoan 23-30. IV. Parpalitoan sere 31-40.\n1(I.) Dung i ro ma hata ni Jahowa tu si Musa, ninna ma.\n2Paboa ma tu halak Israel mamboan tu Ahu silehonlehon, bahen pelean; sian ganup baoa na lomo roha, buatonmuna silehonlehon tu Ahu.\n3Alai on do silehonlehon, angka sibuatonmuna sian nasida: sere, perak dohot tombaga.\n4Tole abit sian bonang na rata langit dohot na rara dohot na merham, nang hain bontar na halus dohot imbulu ni hambing.\n5Tole angka bobak ni birubiru tunggal, angka na tinubar, tole bobak ni pitudar dohot hau pinasa.\n6Tole miak tu parpalitoan, miak na hushus pangkeon laho mamiahi dohot manutung daupa.\n7Tole angka mata intan simata unam dohot landus pangkeon tu baju epod dohot tu tutup andora.\n8Jala ingkon bahenonnasida di Ahu sada inganan na badia, asa maringan Ahu di tongatonganasida.\n9Sandok songon na hupatuduhon i tu ho, tiruan ni inganan dohot tiruan ni sude angka parhohasna, ingkon songon i bahenonmuna.\n10(II.) Alai bahenonnasida ma sada poti sian hau pinasa, tonga tolu asta unjurna, jala tonga dua asta bohangna, laos tonga dua asta ia timbona.\n11Ingkon lampisonmu ma i dohot sere na pita, sian bagasan dohot sian ruar lampisonmu, jala bahenonmu do bibirna marlaislais sere humaliang.\n12Jala tompaonmu ma tusi opat langgu sere, angka sibahenonmu tu suhina na opat i; dua langgu di na sambariba be.\n13Jala bahen ma haluhalu sian hau pinasa, ipe lampisonmu do i dohot sere.\n14Jala surakkon ma haluhalu i tu bagasan langgu, angka na lohot di poti i laho mangusung poti i.\n15Alai ingkon pasombuon do angka haluhalu i di bagasan angka langgu ni poti i, ndang jadi eneton sian i.\n16Jala pamasuhonmu tu bagasan poti i surat parjanjian, silehononku tu ho.\n17Ingkon bahenonmu huhut sada langkop pardengganan sian sere na pita; tonga tolu asta unjurna, jala tonga dua asta bohangna.\n18Ingkon bahenonmu huhut dua kerubim sian sere sangkimpal na tinopa, bahenonmu do i tu na dua tampahan ni langkop pardengganan i.\n19Jala bahen ma kerubim na sada tu tampahan na sada jala kerubim na sada nari tu tampahanna na sada nari; tubu sian bagasan langkop pardengganan i tolpus tu duru bahenonmuna angka kerubim i di na dua tampahanna.\n20Jala paherbangon ni angka kerubim habongna na dua i sian ginjang asa dihungkupi habongna i langkop pardengganan i, jala padompak be bohinasida, dompak langkop pardengganan i bohi ni angka kerubim mamereng.\n21Dung i bahenonmu ma langkop pardengganan i tu ginjang ni poti i, jala pamasuhonmu ma tu bagasan poti i surat parjanjian silehononku tu ho.\n22Jadi disi ma topotonku ho, asa mangkatai Ahu dohot ho sian ginjang ni langkop pardengganan i sian holangholang ni kerubim na dua i, angka na di ginjang ni poti parpadanan i taringot tu sude sitonahononku tu ho, paboaonmu tu halak Israel.\n23(III.) Ingkon bahenonmu dohot sada meja sian hau pinasa; dua asta unjurna, jala saasta bohangna, jala tonga dua asta timbona.\n24Jala lampisonmu ma i dohot sere na pita, jala bahenonmu martopi sere humaliang.\n25Jala bahenonmu tusi sada lais santopap bidangna humaliang, jala bahen laisna i martopi sere pinariponipon humaliang.\n26Jala bahen tusi opat langgu sere, sibahenonmu tu suhina na opat i, angka na di patna na opat i.\n27Ingkon jonok di toru ni lais bahenon angka langgu i bahen panuruhan ni haluhalu laho mangusung meja i.\n28Sian hau pinasa ma bahenonmu haluhalu i, jala lampisonmu dohot sere, i ma pangkeon mangusung meja i.\n29Jala bahenonmu ma pingganna dohot saoanna dohot hondina dohot mangkukna, bahen pangusean ni tuak tangkasan ma i; sian sere na pita ma i paulionmu.\n30Jala ingkon peakkononmu tongtong di meja i sagusagu na marhadohoan maradophon Ahu.\n31(IV.) Ingkon bahenonmu huhut sada parpalitoan sian sere na pita, sangkimpal parpalitoan i topaonmu, ro di badanna, dangkana dohot butuhana, hansingna dohot bungana bahenon sian i.\n32Jala ingkon onom dangka ruar sian lambungna, tolu dangka sian na sambariba ni parpalitoan i, jala tolu dangka sian na sambariba nari.\n33Martolu butuha, songon bunga ni buapala ganup dangkana i bahenon, mardongan hansing dohot bunga; laos songon i do bahenon tu na onom dangka i, angka na ruar sian parpalitoan i.\n34Alai ingkon opat do butuha ni parpalitoan i bahenon, songon bunga ni buapala mardongan hansing dohot bunga.\n35Jala sahansing be di toru ni na dua dangkana, angka na ruar sian i; suang songon i sahansing be di toru ni dangkana na dua, angka na ruar sian i; suang muse sahansing be di toru ni dangkana na dua, angka na ruar sian i, gabe onom dangka ruar sian badan ni parpalitoan i.\n36Ai ingkon ruar sian i do angka hansingna dohot dangkana; luhutna i sian sangkimpal sere na pita do i.\n37Jala bahenonmu do pitu palitona, angka sibahenon tu ginjang, asa marsinondang angka i tu jolo.\n38Panurturna pe dohot pangintopina sian sere na pita do.\n39Sian satalenta sere na pita bahenonmu luhutna i, ro di parhohasna sudena i.\n40Jala ingot ma mambahensa tudos tu tiruan na niidam di dolok i.


Jeremia 14 | Alkitab TOBA\n← Jeremia 15\nJeremia 13 →\n14:1 On do hata ni Jahowa na ro tu si Jeremia taringot tu logo ni ari.\n14:2 Marsak do ia Juda, angka harbanganna pe jomba do margudompong tu tano, maungaung tu ginjang do angguhangguk ni Jerusalem.\n14:3 Disuru angka na sangap sian nasida angka situan na torop mangalului aek. Tolhas nasida tu angka sumur, ndang adong jumpangsa aek disi, mulak boti nasida, ndang marisi hudonna, maila nasida jala tarurak, pola dihungkupi ulu nasida.\n14:4 Ala angka rigat tanona, ai ndang adong ro udan tu tano i, murak do angka parumauma, pola di hungkupi do ulu nasida.\n14:5 Ai ursa tini pe di ladang, naung maranak poso, gabe ditadingkon do i, ala so adong duhut na martumbur.\n14:6 Halode harangan pe angka na jongjong di atas ni robean na palpal, marhosahosa songon naga, homur do mata nasida, ala so adong duhut na martumbur.\n14:7 Molo hajahatonnami manindangi dompak hami, ale Jahowa bahen ma hombar tu goarmu, ai torop do panundalionnami, dompak ho do hami mardosa.\n14:8 Ho ale haposan ni Israel sipalua ibana di tingki hagogotan, boasa tung gabe doshon halak na buro ho di tano on, jala songon halak pardalandalan, na mambahen undungundung parmalaman.\n14:9 Boasa tung ho gabe doshon halak na tarhatotong, songon ulubalang na so margogo mangurupi? Alai di tongatonganami do ho ale Jahowa, jala targoar tu goarmu do hami; dibahen i unang tung tadingkon hami!\n14:10 Songon on do hata ni Jahowa tu bangso on: Madoado boti do di haholongi rohanasida, ndang diontohi ia patnasida i; alai ndang lomo roha ni Jahowa mida nasida ingotonna ma nuaeng hajahaton nasida, jala luluhononna angka dosanasida i.\n14:11 Dung i ninna Jahowa ma tu ahu: Unang be ondihon bangso on tu na denggan!\n14:12 Molo marpuasa nasida, ndang tangihononku angguhangguknasida, jala nang pe di pelehon nasida pelean situtungon dohot sipanganon, ndang lomo rohangku di nasida; ingkon ripashononku nasida marhitehite podang, haraparon dohot begu antuk.\n14:13 Dung i ningku ma mangalusi: Iale Tuhan Jahowa! Ida ma, angka panurirang i mandok tu nasida: Ndang tagamon idaonmuna podang, jala tagamon haraparon hamu, ai hasonangan manongtong lehononku tu hamu di inganan on.\n14:14 Dung i ninna Jahowa ma tu ahu: Sipaotooto do di surirangkon angka panurirang i marhitehite goarhu, ndada ahu marsuru nasida, ndada ahu martona tu nasida, ndada ahu mandok tu nasida; alatan sipaotooto dohot pangarundingon dohot na so marguna dohot sipaotooto di rohanasida sandiri di surirangkon nasida tu hamu.\n14:15 Dibahen i songon on do hata ni Jahowa dompak panurirang, angka na manurirangi marhitehite goarhu, atik pe so ahu marsuru nasida, angka na mandok: Ndang tagamon masa podang manang haraparon di bagasan luaton! Ingkon marhitehite podang dohot haraparon rendep angka panurirang i.\n14:16 Alai anggo bangso na sinurirangannasida i, ingkon mampar marambolongan do di angka alaman ni Jerusalem, binahen ni haraparon dohot podang, jala ndang adong na mananom nasida, tole nasida, tole jolmanasida, tole anaknasida dohot borunasida; usehononku ma tu nasida hajahatonnasida i.\n14:17 Dibahen i dohononmu ma tu nasida hata on: Ingkon dumarede iluilu ni matangku borngin dohot arian, ndang marpansadian, ai pasang do bugang ni boru ni bangsongku, tung na bernit situtu do bugangna i diae.\n14:18 Molo ruar ahu tu ladang, ida ma, angka na rage binahen ni podang; molo mulak ahu tu huta, ida ma, angka na marranggangan binahen ni haleon; ai tole panurirang, tole malim mardalani tu tano na so tinandana.\n14:19 Beha, nunga tung diambolongkon ho situtu Juda? Manang naung gialan roham di Sion? Boasa tung songon i hami pungkulonmu, gabe so adong be di hami hahisaron? Sai maimaima hami di hatuaon, hape ndang adong na denggan, sai maimaima hami di tingki hamalumon, hape ida ma, holan hasonggotan do.\n14:20 Nunga hutanda hami, ale Jahowa, hajahatonnami, hasalaan ni ompunami, ai dompak ho do hami mardosa.\n14:21 Unang tung ambolongkon hami ala ni goarmu; unang tung paurak habangsa ni hamuliaonmu; sai paingotingot, unang tung muba padan na binahenmu tu hami.\n14:22 Tung adong ma di tongatonga ni debata ni parbegu angka na so hasea tarbahen paro udan? Manang tung tarbahen langit i mangalehon udan sian dirina? Nda ho do, ale Jahowa Debatanami dohot haposan ni rohanami, ai ho do jumadihon saluhutna i.


TUTOR HITMAN REBORN Nº 25 | AKIRA AMANO | OhLibro\nByakuran desafía a los Vongola con una competición formal para ver qué famiglia es la más fuerte. Para poder hacerle frente a él y a sus protectores, las auténticas seis flores funerarias, Shôichi Irie entrega a Tsuna y sus compañeros las cajas Vongola que le había confiado el capo de esta época.\nLIBROS PARECIDOS A TUTOR HITMAN REBORN Nº 25 Y LECTURAS QUE TE PUEDEN INTERESAR\nMEJORES LIBROS DE AKIRA AMANO\nPACK TUTOR Nº 1 + 2 ESPECIAL 9,90\nTUTOR HITMAN REBORN Nº 24: VUELVE EL RENACIDO\nTUTOR HITMAN REBORN Nº 26\nTUTOR HITMAN REBORN Nº 27\nTUTOR HITMAN REBORN Nº 28\nTUTOR HITMAN REBORN Nº 3\nTUTOR HITMAN REBORN! 38\nTUTOR HITMAN REBORN! Nº 30\nTUTOR HITMAN REBORN! Nº 31\nTUTOR HITMAN REBORN! Nº 32\nTUTOR HITMAN REBORN! Nº 33\nTUTOR HITMAN REBORN, 16


CTFI Carpetas de Trabajo de la Flora Ibérica (194329)Nueva\nBFI Banco Taxonómico Digital de la Flora Ibérica (341921)Nueva\nAPP BV MÓVIL (49)Nueva\nImágenes totales: 625029 nuevas: 352\nMargotia gummigera? 3 de 3 misma mata\nMargotia gummigera? 2 de 3 misma mata\nMargotia gummigera? 1 de 3 misma mata\nDaphne oleoides ?\nRumex intermedius ?\nThymus serpylloides subsp. gadorensis ?\nCentaurea graminifolia ?\nDactylorhiza elata ?


47 II Korint | Alkitab TOBA\nCategory Archives: 47 II Korint\nAugust 14, 2008 · 20:06\nII Korint 1\n1:1 Ahu surat sian si Paulus, apostel ni Kristus Jesus, sian lomo ni roha ni Debata, rap dohot dongan si Timoteus, mandapothon huria ni Debata, na di huta Korint, nang saluhut angka na badia, na di sandok Akaya:\n1:2 Asi ni roha ma di hamu dohot dame sian Debata Amanta i dohot sian Tuhan Jesus Kristus!\n1:3 Pinuji ma Debata, Ama ni Tuhanta Jesus Kristus, Ama Parasiroha situtu jala Debata, Sipangapul na sumurung!\n1:4 Ai diapul do hami di bagasan saluhut haporsuhonnami, asa tarapul hami angka dongan na di bagasan ragam ni haporsuhon, hinorhon ni apulapul na binasabasahon ni Debata tu hami.\n1:5 Ai muba do godang ni haporsuhon ala ni Kristus songgop tu hami; laos hombar tusi do sumurung pangapulon tu hami hinorhon ni Kristus.\n1:6 Alai porsuk pe huahap hami, bahen pangapulon dohot haluaon di hamu do; ba tarapul hami, bahen pangapulon di hamu do, ai dibahen do hamu marhabengeton di sitaonon, angka na sapangalaho dohot na huta on hami.\n1:7 Jala hot do pangkirimonnami taringot tu hamu, ai on do huboto hami: Songon naung gabe partohap hamu di angka sitaonon, laos songon i do nang di apulapul.\n1:8 Ai naeng do tangkas botoonmuna, ale angka dongan, haporsuhon na mangonai tu hami di luat Asia: Tung na sorat situtu do hami, lobi sian na tartaon, pola saep do rohanami di ngolunami.\n1:9 Nunga putus hosanami, ditimbang rohanami; asa unang dirinami huhaposi hami, tung Debata do, na manungguli angka naung mate.\n1:10 Saut do hami dipalua, laos paluaonna do sian hamatean na sai jorbut i. Tu Ibana do mangkirim rohanami, paluaonna do nang tu joloan on.\n1:11 Dohot ma hamu mangurupi tumangiangkon hami, anggiat torop dongan mangkamauliatehon asiasi na tu hami, ala torop naung mangkongkop hami.\n1:12 On do pujipujian na di hami: Dihatindangkon panggora ni rohanami do, naung huparangehon hami, di adopan ni portibi on, lumobi situtu ma di adopanmuna, habadiaon dohot hapolinon na sian Debata ndada habisuhon hian, tung asi ni roha ni Debata do.\n1:13 Ai ndang asing lapatan ni na husurat hami tu hamu sian na jinaha jala niantusanmuna; jala hirim do rohangku, laos torus antusanmuna,\n1:14 songon naung mamungka diantusi hamu hatanami, paboa hami gabe pujipujian di hamu, jala laos songon i hamu di hami di ari ni Tuhanta Jesus.\n1:15 Mangasahon i, tibu hian do hutahi ro manopot hamu, asa dua hali hamu marlas ni roha.\n1:16 Naeng mamolus do ahu sian hamu laho tu Makedonia; jala dung sian Makedonia, mulak tu hamu, asa hamu pataruhon ahu tu Judea.\n1:17 Marneang ni roha do ahu tumahi i? Manang marguru tu sibuk do tahingki, gabe rap dapot di ahu hata olo dohot hata ndang?\n1:18 Alai haposan do Debata, ai ndang jumpang di hami hata olo huhut hata ndang.\n1:19 Ai Jesus Kristus, Anak ni Debata, na hubaritahon hami tu hamu, rap dohot si Silwanus dohot si Timoteus, ndada gabe olo Ibana dohot ndang, tung hot do hata olo marhitehite Ibana.\n1:20 Ai manang piga bagabaga ni Debata, gabe olo do di bagasan Ibana jala marhitehite Ibana do amen, bahen hasangapon ni Debata marhitehite hami.\n1:21 Alai Debata do pahothon hami rap dohot hamu tubagasan Kristus i, jala dimiahi hami.\n1:22 Laos Ibana do sumahap hami, jala dilehon do tubagasan rohanami patujolo i, i ma Tondi i.\n1:23 Alai Debata do hujou saksi ni tondingku, paboa hamu do huolani, umbahen so ro dope ahu tu Korint.\n1:24 Ai ndada naeng mangarajai haporseaonmuna hami; angka pangurupi muna do hami di halalas ni rohamuna, ai naung ojak do hamu di bagasan haporseaon.\nFiled under 2 Padan Na Imbaru, 47 II Korint\nTagged as II Korint\nII Korint 2\n2:1 Hupaputus do di bagasan rohangku, na so ulahanku be ro manopot hamu di bagasan arsak ni roha.\n2:2 Ai molo huarsahi hamu, ise ma palas rohangku muse? Nda ibana na huarsahi i?\n2:3 Jala ala ni i do, umbahen manurat ahu tu hamu, asa unang arsak ni roha tu ahu di harorongku, sian angka na patut palas rohangku; ai pos do rohangku di hamu sudena, naung halalas ni rohamuna saluhutna do halalas ni rohangki.\n2:4 Sian haporsuhon godang dohot sian ponjot ni roha do ahu manurat tu hamu mardongan iluilu godang, ndada asa marsak hamu, sandok asa ditanda hamu holong ni rohangku na sumurung mida hamu.\n2:5 Alai na mangarsahi i, ndada ahu niarsahanna, hamu saluhutna do, manang deba tahe, unang masalpuhu hatangku.\n2:6 Sae do tu na songon i pinsangpinsang sian na torop.\n2:7 Onpe, balik ma tagonan hamu manesa dosana jala mangapul ibana, unang dibondut arsak ni roha na torbang i ibana.\n2:8 Dibahen i huapoi hamu, patuduhon holong ni roha tu ibana.\n2:9 Laos i do tinembak ni surathu tu hamu, naeng tandaonku, manang na tau hamu, manang pangoloi hamu di na saluhutna.\n2:10 Alai molo disesa hamu dosana, dohot ma ahu. Ai manang dia na husesa, ala ni hamu do husesa i, di adopan ni Kristus.\n2:11 Unang diangati sibolis i hita, ai ndada na so taboto tinahina i.\n2:12 Alai di na sahat ahu tu huta Troas, manjamitahon barita na uli na taringot tu Kristus, mungkap do nian pintu di ahu di bagasan Tuhan i.\n2:13 Alai ndang marhasonangan tondingku, ala so dapot ahu donganku, si Titus i, jala martinading hata nama ahu tu nasida, laho borhat tu Makedonia.\n2:14 Alai mauliate ma di Debata, na tongtong pamonang hami di bagasan Kristus, jala dipapatar do, di saluhut inganan marhite sian hami, parbinotoan taringot tu Ibana, na songon uap na hushus.\n2:15 Ai uap na hushus sian Kristus i do hami di adopan ni Debata, di angka na malua, nang di angka na laho mago.\n2:16 Uap hamatean tu hamatean di na deba; uap hangoluan tu hangoluan di na deba. Jala ise do na tau tusi?\n2:17 Ai ndada suman hami tu na deak i, na mangalansumhon hata ni Debata; alai sian lidang ni rohanami, sinuru ni Debata do huhatahon hami i di adopan ni Debata, di bagasan Kristus.\nAugust 14, 2008 · 20:05\nII Korint 3\n3:1 Na mangulahi do hami mamujimuji dirinami? Manang na ringkot marsurat panindangion hami mandapothon hamu manang manjalo sian hamu, songon binahen ni na deba?\n3:2 Hamu do suratnami, naung sinurathon tubagasan rohanami, na tinanda jala jinaha ni saluhut jolma.\n3:3 Ai tanda do hamu surat ni Kristus na hupature hami, sinurat so dohot tinta, marhite sian Tondi ni Debata na mangolu, i do; ndada tu panuratan batu, alai di panuratan daging, i ma ateate.\n3:4 Pos do rohanami taringot tusi tu Debata, marhitehite Kristus.\n3:5 Ndada tau hami sian dirinami, anggo tung mamingkiri agia aha sian dirinami; sandok sian Debata do hatauonnami.\n3:6 Ibana do patauhon hami, gabe parhalado di padan na imbaru, na marhite sian Tondi i; ndada marhite sian surat, ai na mambunu do surat, Tondi i do pangoluhon.\n3:7 Alai gari parhaladoon hamatean, na marsurat, na niuhir tubagasan batu, gari marhasangapon do, pola so tarbahen anak Israel mamereng bohi ni si Musa, dibahen sangap na olo salpu i, na di bohina i:\n3:8 Lam beha ma sangap ni parhaladoon ni Tondi i!\n3:9 Ai marhasangapon do parhaladoon na tu uhum; nda lam sumurung ma hasangapon ni parhaladoon na tu hatigoran!\n3:10 Ai hira so marhasangapon be dohonon na marsangap disi, dibahen hasusurung ni hasangapon on.\n3:11 Ai molo sangap na olo salpu i, nda dao lumobi hasangapon ni na manongtong on!\n3:12 Marhiras ni roha situtu do hami, antong, mangasahon pangkirimon na sai balga.\n3:13 Ndang hutiru hami be si Musa, na mangkungkupi bohina, asa unang dibereng halak Israel ujung ni na olo salpu i.\n3:14 Alai gabe tangkang do rohanasida, ai ro di sadari on tong do tartutup parjanjian lama, jumpa dijaha i; laos so diungkap dope, ala holan di bagasan Kristus dipasohot i.\n3:15 Olo tahe, ro di sadari on peak do pangkuphupi i diatas rohanasida, uju dijaha surat ni si Musa.\n3:16 Alai disi mulak rohanasida mandapothon Tuhan i, buatonna ma pangkuphupi i.\n3:17 Tuhan i do Tondi i; jala ia disi Tondi ni Tuhan i, disi do haluaon.\n3:18 Alai anggo hita saluhutna, angka na sinondangan ni hasangapon ni Tuhan i, so hungkup bohinta, paubaonna ma hita, gabe tudos tu rupana, mandapothon ragam ni hasangapon, marguru tu Tuhan ni Tondi i.\nII Korint 4\n4:1 Onpe, ala naung hujalo hami tohonan on, sian pangasina di hami, ndang marnaloja hami.\n4:2 Sandok hutulakkon hami do angka na buni, angka sihailahononhon; ai ndang marangkal hami, jala ndang marlaok hubahen hami hata ni Debata; hasintongan i do hupapatar hami, gabe jongjong hami, tandaon ni roha ni saluhutna jolma di adopan ni Debata.\n4:3 Jala molo tung tartutup barita na uli, na hujamitahon hami, di angka na laho mago do i tartutup.\n4:4 Ai dipapitung debata ni portibi on do pingkiran ni angka na so porsea, asa unang nasida dipatiur sondang ni barita na uli, na taringot tu hasangapon ni Kristus, na tardok suman ni Debata.\n4:5 Ai ndada dirinami hujamitahon hami, Kristus Jesus i do, paboa Ibana Tuhan; alai naposomuna do hami ala ni Jesus.\n4:6 Ai Debata, na mandokkon marsinondang hatiuron i sian haholomon i, Ibana do patiurhon rohanami, pabinsar parbinotoan di sangap ni Debata, na di bagasan bohi ni Kristus i.\n4:7 Alai di bagasan inganan na mura matapor do artanami on, asa Debata nampuna hagogoon na sumurung i, unang hami.\n4:8 Di na saluhut do hami marhaporsuhon, alai ndang hapusohan; tarsosak, alai ndada tarhapit.\n4:9 Na tarlele do hami, alai nda tung pinasombu; pinantinggangkon, alai nda tung anggo bolong.\n4:10 Tongtong do hupausungusung hami di dagingnami hamamate ni Jesus, asa patar di dagingnami nang hangongolu ni Jesus.\n4:11 Ai tongtong do hami, angka na mangolu dope, dipasahat tu hamatean, ala ni Jesus i, asa gabe patar nang hangongolu ni Jesus di dagingnami na olo mate i.\n4:12 Asa na mangkorhon do hamatean di bagasan hami, alai hangoluan do anggo di bagasan hamu.\n4:13 Alai tong do Tondi haporseaon i di bagasan hami, hombar tu na tarsurat i: “Na porsea do ahu, umbahen na huhatahon”; hami pe, na porsea do, umbahen na dohot hami mangkatahon,\n4:14 ala huboto hami: Naung pahehehon Tuhan Jesus i, pahehehon ni I do nang hami raphon Jesus i, jala pajongjongonna do hami raphon hamu.\n4:15 Alai saluhutna i, ala ni hamu do, asa asi ni roha i, na lam tu gandana, dibahen na torop, mangkorhon hamauliateon na sumurung, bahen hasangapon ni Debata.\n4:16 Dibahen i, ndang marnaloja hami; ai lam tu burukna pe hajolmaonnami parduru i, anggo parbagasan i, ariari do dipaimbaru.\n4:17 Ai haporsuhonnami na martingki jala na neang porsanon, i do patupahon di hami hasangapon na sumurung, na lumobi hamuliaonna na salelenglelengna,\n4:18 ala hutailihon hami na so tarida i, nda tung na tarida i; ai parsatongkinan do na tarida i, alai manongtong do ro di salelenglelengna na so tarida i.\nII Korint 5\nII Korint 6\n6:1 Na mangapoi do hami, angka dongan pangula, asa unang magopo panjaloonmuna di asi ni roha ni Debata.\n6:2 Ai didok do: “Di tingki parasian do ho hutangihon, jala di ari haluaon do ho huurupi. Nuaeng ma tongon tingki parasian; nuaeng ma ari haluaon i!”\n6:3 Ndang mangalehon partuktuhan hami di agia aha pe, asa unang hasurahan tohonannami.\n6:4 Di na saluhut hupatuduhon hami dirinami songon angka naposo ni Debata: Di bagasan habengeton godang, di bagasan angka haporsuhon, hasusaan dohot hagogotan;\n6:5 di na hona pungkul, di na tarhurung, di bagasan hagunturon, di halojaon, di mangkar ni mata, di parpuasaon;\n6:6 di bagasan hatomanon, di bagasan parbinotoan, lambas ni roha dohot habasaron, di bagasan Tondi Parbadia, di bagasan holong ni roha na so marpangansi;\n6:7 di bagasan hata hasintongan, di bagasan hagogoon ni Debata, marhitehite sinjata hatigoran di siamun dohot hambirang;\n6:8 mamolus sian hasangapon dohot haleaon, sian barita na roa dohot barita na denggan; songon angka na mangaliluhon, hape parsintong do;\n6:9 songon angka na so tinanda, hape na tinanda do; songon na naeng mate, hape na mangolu; songon angka na binunu, alai ndada na mate;\n6:10 songon angka na marsak, alai tongtong do parroha na las; songon angka na pogos, alai torop do dipamora; songon na so paradongan, hape saluhut do digomgom.\n6:11 Buas do pandoknami tu hamu, halak Korint; ungkap do rohanami.\n6:12 Ndang mangingking rohanami maradophon hamu; rohamuna do na mangingking i.\n6:13 Songon na tu anakkonku ma hatangkon: Palambas hamu ma nang rohamuna, balos ni i!\n6:14 Unang saauga hamu dohot angka na so porsea! Ai aha ma pardomuan ni hatigoran dohot na so uhum; jala aha do hasaoran ni hatiuron dohot haholomon?\n6:15 Beha ma domu Kristus dohot Belial; aha ma hatopan ni na porsea dohot na so porsea?\n6:16 Tung olo ma mardomu joro ni Debata dohot angka ajiajian? Ai joro ni Debata na mangolu i do hita, songon na nidok ni Debata: “Naeng di tongatonganasida do Ahu maringanan jala mardalani, gabe Debatanasida do Ahu, jala nasida gabe bangsongku.”\n6:17 “Dibahen i, ruar ma hamu sian tongatonganasida jala paholang hamu ma dirimuna, ninna Tuhan i; unang ma jama hamu na ramun, asa hujangkon hamu!”\n6:18 “Jala gabe Ama ma Ahu di hamu, jala hamu gabe anak dohot boru di Ahu, ninna Tuhan, Sigomgom parluhutan.”\nAugust 14, 2008 · 20:04\nII Korint 7\nII Korint 8\n8:1 Alai hupabotohon hami ma tu hamu, angka dongan, asi ni roha ni Debata, na nilehonna i tu angka huria na di Makedonia:\n8:2 Ai atik pe di bagasan pangunjunan dohot haporsuhon godang nasida, dihorhon halalas ni rohanasida na sumurung angkup ni sungkot ni hinapogosnasida do habasaon na lumobi.\n8:3 Huhatindangkon do, naung dilehon nasida nasa na tarpatupasa, lobi tahe sian gogona; jala sian lomona do!\n8:4 Gogo do diapoi nasida hami jala dipangido asi ni roha, i ma na naeng gabe parsidohot mangurupi angka na badia i.\n8:5 Jala gumodang sian na huhirim hami: Tung dirina do dilehon nasida parjolo tu Tuhan i, dung i tu hami, mangihuthon lomo ni roha ni Debata.\n8:6 Gabe huapoi hami si Titus, asa laos dipaujung di tongatongamuna ulaon asi ni roha on, songon naung pinungkana i.\n8:7 Alai songon hasurunganmuna di na saluhut, di haporseaon, di hata, di parbinotoan, di nasa haringgason, di pangkaholongimuna di hami, naeng songon i ma hasurunganmuna nang di ulaon asi ni roha on.\n8:8 Ndada songon paksa hatangki; naeng ujionku do tahe sintong ni holong ni rohamuna, tumimbangkon pangkaburjuhon ni angka dongan.\n8:9 Ai diboto hamu do asi ni roha ni Tuhanta Jesus Kristus, na mamora hian, gabe pogos ala ni hamu, asa gabe mamora hamu hinorhon ni pogosna i.\n8:10 On do turgas sian ahu: Na patut do i di hamu; ai hamu jumolo hian sian na taon i umpungka nang na patupahon, nang na tumahi.\n8:11 Asa patulus hamu ma nuaeng nang na patupahon, asa songon ringkot ni roha laho tumahi, songon i ma na patupahon, hombar tu na dapot.\n8:12 Ai molo adong ringkot ni roha, halashononhon do na dapot, nda tung salpu sian na dapot.\n8:13 Ai ndada naeng haporsuhon di hamu, hasonangan ia di dongan; naeng masipadosan ma nian.\n8:14 Anggo saonari ditomutomu na lobi na di hamu ma na hurang di nasida, asa ditomutomu nang na lobi na di nasida na hurang di hamu, asa gabe dos!\n8:15 Hombar tu na tarsurat: “Sipeop na godang, ndang marlobilobi; jala sipeop na otik, ndang hurangan.”\n8:16 Alai mauliate ma di Debata, na mangalehon ringgas ni roha na songon i humongkop hamu tubagasan roha ni si Titus.\n8:17 Na olo do ibana apoan; lam ringgas rohana, borhat mandapothon hamu, sian lomona sandiri.\n8:18 Alai rap dohot ibana husuru hami do dongan i, na tarpuji di saluhut huria i, siala barita na uli i.\n8:19 Angkup ni i, disuru angka huria do ibana, mandongani hami di ulaon asi ni roha on, na huhobashon hami, bahen hasangapon di Tuhan, huhut pahinsa rohanami.\n8:20 Unang ditihai hami di tumpak na balga, na huhapadothon hami; i do na hutamparhon hami.\n8:21 Ai hupingkiri hami na patut ingoton di jolo ni Tuhan i, nang di jolo ni jolma.\n8:22 Jala rap dohot nasida husuru hami dongannami, dung ragam jala jotjot huuji hami ringgas ni rohana i; alai lam ganda do ringgas ni rohana nuaeng, dibahen godang ni pos ni rohana di hamu.\n8:23 Asa anggo si Titus, donganku do ibana jala angkuphu mangkongkop hamu; ia angka dongannami, sinuru ni angka huria do jala sipasangap Kristus.\n8:24 Onpe, tu nasida ma pataridahon hamu sintong ni holong ni rohamuna, nang sintong ni pamujinami di hamu, di adopan ni angka huria i!\nII Korint 9\n9:1 Anggo taringot tu pangurupion na tu angka na badia, ndang pola be surathononku tu hamu.\n9:2 Ai huboto do ringgas ni rohamuna, naung pola hupuji di jolo ni halak Makedonia, mandok: Naung marhobas Akaya sian na taon i dope, jala ringgas ni rohamuna do pajujuhon dongan torop.\n9:3 Alai husuru do angka dongan i, asa unang so marimpola pamujingku di hamu taringot tusi, asa tutu hobas hamu, songon naung hudok hian;\n9:4 asa unang rap ro hami dohot dongan sian Makedonia, gabe ndang hobas hamu hudapot hami, jala murak hami, hamu do tahe, di nalom ni rohanami i.\n9:5 Dibahen i huringkoti hami mangapoi angka dongan, asa dipajolo nasida mandapothon hamu, laho paradehon pasupasu naung pinarbagabagamuna, asa rade i, songon na hinabuashon, unang hinolithon.\nII Korint 10